ՀԱՎԵԼՎԱԾ

ՀՀ քաղաքաշինության կոմիտեի նախագահի

2022 թվականի նոյեմբերի 07-ի

N 27-Ն հրամանի

**ՀՀՇՆ 31-02-2022**

**«ԲՆԱԿԵԼԻ ՇԵՆՔԵՐ. ՄԱՍ II. ԱՆՀԱՏԱԿԱՆ ԲՆԱԿԵԼԻ ՏՆԵՐ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՆԱՐԱՐԱԿԱՆ ՆՈՐՄԵՐ**

****

**1. ԿԻՐԱՌՄԱՆ ՈԼՈՐՏԸ**

* 1. Սույն շինարարական նորմերը (այսուհետ` շինարարական նորմեր) կիրառելի են քաղաքային և գյուղական բնակավայրերում կառուցվող, վերակառուցվող՝ 3 վերգետնյա հարկով, առանձին կամ կցաշար (բլոկավորված) կառուցապատմամբ անհատական բնակելի տների, այդ թվում՝ պետական և համայնքային զարգացման ծրագրերով իրականացվող բնակելի տների և սոցիալական բնակարանների ծրագրման ու նախագծման համար:
  2. Շինարարական նորմերը կիրառելի են սեփականության բոլոր ձևերով ամրագրված (պետական, համայնքային և մասնավոր) անհատական բնակելի տների նախագծման, դրանց կառուցման, վերակառուցման, արդիականացման, վերազինման, ընդլայնման և արդիականացման աշխատանքների կատարման, ինչպես նաև բնակչության սոցիալական ծառայությունների համակարգի ֆոնդի, հարկադիր ժամանակավոր կացության համար միգրանտների կամ փախստական ​​ճանաչված անձանց՝ որոշակի կատեգորիայի քաղաքացիների սոցիալական սպասարկման ծրագրերով նախատեսվող քաղաքաշինական գործունեության համար։
  3. Շինարարական նորմերը կիրառելի են նաև առանձնատների, անհատական բնակելի տների բլոկացված (բլոկավորված) կառուցապատման, վերակառուցման, կառուցապատման համալիրների նախագծման համար, ներառյալ ներկառուցված, կցակառուցված կամ ներկառուցված - կցակառուցված շենքերի, հասարակական սենքերի կամ բազմաֆունկցիոնալ՝ ոչ բնակելի՝ կրթական, գյուղատնտեսական և արտադրական նպատակների համար նախատեսված սենքերով տների, որոնց սանիտարահիգիենիկ պայմանները և գործունեության ռեժիմը չեն հակասում բնակիչների բնակության պայմաններին:
  4. Նորմերի պահանջները տարածվում են նաև այն անհատական բնակելի տների վրա, որոնք ունեն հասարակական կամ արդյունաբերական/արտադրական (արհեստագործական կամ գյուղատնտեսական) նշանակության ներկառուցված, կցակառուցված կամ ներկառուցված-կցակառուցված ոչ բնակելի տարածքներ:

**2. ՆՈՐՄԱՏԻՎ ՀՂՈՒՄՆԵՐ**

* 1. Սույն շինարարական նորմերում օգտագործվել են հղումներ հետևյալ նորմատիվատեխնիկական փաստաթղթերին`

|  |  |
| --- | --- |
| 1) ՀՀՇՆ 20.04-2020 | ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված «Երկրաշարժադիմացկուն շինարարություն. Նախագծման նորմեր» |
| 2) ՀՀՇՆ II-7.01-2011 | ՀՀ քաղաքաշինության նախարարի 2011 թվականի սեպտեմբերի 26-ի N 167-Ն հրամանով հաստատված «Շինարարական կլիմայաբանություն» |
| 3) ՀՀՇՆ 22-03-2017 | ՀՀ կառավարությանն առընթեր քաղաքաշինության պետական կոմիտեի նախագահի 2017 թվականի ապրիլի 13-ի N 56-Ն հրամանով հաստատված «Արհեստական և բնական լուսավորում» |
| 4) ՀՀՇՆ 21-01-2014 | ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված «Շենքերի և շինությունների հրդեհային անվտանգություն» |
| 5) ՀՀՇՆ IV-11.03.03-2002 | ՀՀ քաղաքաշինության նախարարի 2003 թվականի մայիսի 13-ի N28-Ն հրամանով հաստատված «Ավտոկայանատեղեր» |
| 6) ՀՀՇՆ IV-12.02.01-2004 | ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանով հաստատված «Ջեռուցում, օդափոխում և օդի լավորակում» |
| 7) ՀՀՇՆ IV-12.03.01-2004 | ՀՀ քաղաքաշինության նախարարի 2004 թվականի մարտի 26-ի N 29-Ն հրամանով հաստատված «Գազաբաշխիչ համակարգեր» |
| 8) ՀՀՇՆ 22-04-2014 | ՀՀ քաղաքաշինության նախարարի 2014 մարտի 17-ի N 79-Ն հրամանով հաստատված «Պաշտպանություն աղմուկից» |
| 9) ՀՀՇՆ 30-01-2014 | ՀՀ քաղաքաշինության նախարարի 2014 թվականի հոկտեմբերի 14-ի N 263-Ն հրամանով հաստատված «Քաղաքաշինություն. Քաղաքային և գյուղական բնակավայրերի հատակագծում և կառուցապատում» |
| 10) ՍՆիՊ 2.01.07-85 | «Բեռնվածքներ և ազդեցություններ» շինարարական նորմեր |
| 11) ՀՀՇՆ 40-01.01-2014 | ՀՀ քաղաքաշինության նախարարի 2014 թվականի մարտի 17-ի N 80-Ն հրամանով հաստատված «Շենքերի ներքին ջրամատակարարում և ջրահեռացում» |
| 12) ՀՀՇՆ 24-01-2016 | ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված «Շենքերի ջերմային պաշտպանություն» |
| 13) ՀՀՇՆ 31-03-2018 | ՀՀ քաղաքաշինության կոմիտեի նախագահի 2020 թվականի դեկտեմբերի 10-ի N 95-Ն հրամանով հաստատված «Հասարակական շենքեր և շինություններ» |
| 14) ՀՀՇՆ 31-03.02-2022 | ՀՀ քաղաքաշինության կոմիտեի նախագահի 2022 թվականի ապրիլի 4-ի N 06-Ն հրամանով հաստատված «Հայաստանի Հանրապետության քաղաքացիական պաշտպանության պաշտպանական կառույցներ» |
| 15) ՀՀՇՆ 31-03.04-2022 | ՀՀ քաղաքաշինության կոմիտեի նախագահի 2022 թվականի հոկտեմբերի 3-ի N 25-Ն հրամանով հաստատված «Նախադպրոցական հաստատությունների շենքեր.Նախագծման նորմեր» |
| 16) ՀՀՇՆ 30-02-2022 | ՀՀ քաղաքաշինության կոմիտեի նախագահի 2022 թվականի հունիսի 21-ի N 12-Ն հրամանով հաստատված «Տարածքի բարեկարգում» |
| 17) ՀՀԿՀ 23-101-2017 | ՀՀ ԿԱ քաղաքաշինության պետական կոմիտեի նախագահի 2018 թվականի ապրիլի 5-ի N 43-Ա հրամանով հավանության արժանացած «Բնակչության սակավաշարժ խմբերի և հաշմանդամություն ունեցող անձանց համար շենքերի և շինությունների մատչելիության ապահովման նախագծման կանոնների հավաքածու» |
| 18) ՀՀՇՆ IV-10.01.01-2006 | ՀՀ քաղաքաշինության նախարարի 2006 թվականի նոյեմբերի 6-ի N 245-Ն հրամանով հաստատված «Շենքերի և կառուցվածքների հիմնատակեր» |
| 19) ՍՆիՊ 2.01.15-90 | «Տարածքների, շենքերի և կառուցվածքների ինժեներական պաշտպանությունը երկրաբանական վտանգավոր երևույթներից. Նախագծման հիմնական դրույթներ» շինարարական նորմեր |
| 20) ՎՍՆ 59-88 | «Բնակելի և հասարակական շենքերի էլեկտրասարքավորանք. Նախագծման նորմեր» |
| 21) ՎՍՆ 60-89 | «Բնակելի և հասարակական շենքերի կապի սարքում, ազդանշանում ինժեներական սարքավորանքի դիսպետչերացում. Նախագծման նորմեր» |
| 22) ՎՍՆ 62-91 | «Հաշմանդամների ու ազգաբնակչության սակավաշարժուն խմբերի պահանջմունքներին համաձայն կենսագործունեության միջավայրի նախագծում» |
| 23) 2.1.7.002-09 | ՀՀ առողջապահության նախարարի 2009 թվականի դեկտեմբերի 22-ի N 25-Ն հրամանով հաստատված «Բնակավայրերի տարածքների սանիտարական պահպանմանը, սպառման թափոնների հավաքմանը, պահմանը, փոխադրմանը, մշակմանը, վերամշակմանը, օգտահանմանը, վնասազերծմանը և թաղմանը, բնակավայրերի տարածքների սանիտարական պահպանման, սպառման թափոնների գործածության ոլորտում աշխատանքներ իրականացնող անձնակազմի աշխատանքային անվտանգությանը ներկայացվող հիգիենիկ պահանջներ» սանիտարական կանոններ և նորմեր |
| 24) 2-III-11.3 | ՀՀ առողջապահության նախարարի մարտի 6-ի N 138 հրամանով հաստատված «Աղմուկն աշխատատեղերում, բնակելի և հասարակական շենքերում և բնակելի կառուցապատման տարածքներում» սանիտարական նորմեր |
| 25) 2-III-11 (N001-96) | ՀՀ առողջապահության նախարարի մարտի 6-ի N 139 հրամանով հաստատված «Կենցաղային պայմաններում ժողովրդական սպառման ապրանքների կիրառման ժամանակ ֆիզիկական գործոնների թույլատրելի մակարդակների» միջպետական սանիտարական նորմեր և կանոններ |
| 26) 2-III-4.2-01-2003 | ՀՀ առողջապահության նախարարի 2003 թվականի մայիսի 2-ի N 302 հրամանով հաստատված «Հանրային սննդի կազմակերպություններին ներկայացվող հիգիենիկ պահանջներ» սանիտարական կանոններ և հիգիենիկ նորմեր |
| 27) 2-III-2.2.4 | ՀՀ առողջապահության նախարարի 2006 թվականի մայիսի 17-ի N 534-Ն հրամանով հաստատված «Լողավազանների կառուցվածքին, շահագործմանը և ջրի որակին ներկայացվող հիգիենիկ պահանջներ» սանիտարահամաճարակային կանոններ և նորմեր |
| 28) 2-III-2.2.3 | ՀՀ առողջապահության նախարարի 2002 թվականի նոյեմբերի 29-ի N 804 հրամանով հաստատված «Գեղեցկության սրահներին ներկայացվող» սանիտարական կանոններ |
| 29) 2.1.7.006-14 | ՀՀ առողջապահության նախարարի 2014 թվականի մայիսի 5-ի N 17-Ն հրամանով հաստատված՝ «Ախտահանիչ, միջատասպան և կրծողասպան միջոցներին ներկայացվող սանիտարահամաճարակաբանական և հիգիենիկ պահանջներ» N 2.1.7.006-14 սանիտարական կանոններ և նորմեր» |
| 30) 2.1.7.006-14 | ՀՀ առողջապահության նախարարի 2014 թվականի մայիսի 5-ի N 17-Ն հրամանով հաստատված «Ախտահանիչ, միջատասպան և կրծողասպան միջոցներին ներկայացվող սանիտարահամաճարակաբանական և հիգիենիկ պահանջներ» սանիտարական կանոններ և նորմեր |
| 31) 2.1.7.015-14 | ՀՀ առողջապահության նախարարի 2014 թվականի հուլիսի 3-ի N 43-Ն հրամանով հաստատված «Ջրամաքրման և ջրապատրաստման համար օգտագործվող նյութերին, ռեագենտներին, սարքավորումներին ներկայացվող սանիտարահամաճարակաբանական և հիգիենիկ պահանջներ» սանիտարական կանոններ և նորմեր |
| 32) 2.1.7.003-10 | ՀՀ առողջապահության նախարարի 2010 թվականի հունվարի 25-ի N 01-Ն հրամանով հաստատված «Հողի որակին ներկայացվող հիգիենիկ պահանջներ» սանիտարական կանոններ և նորմեր |
| 33) ՍՆ 245-71 | «Արդյունաբերական ձեռնարկությունների նախագծման սանիտարական նորմեր» |
| 34) ԳՕՍՏ ԻՍՕ 14644-1-2002 | «Մաքուր սենքեր և դրանց հետ կապված վերահսկվող միջավայրեր. Մաս 1. Օդի մաքրության դասակարգում» ստանդարտ |
| 35) ԳՕՍՏ 30494-2011 | «Շենքեր բնակելի և հասարակական. Միկրոկլիմայի հարաչափերը սենքերում» ստանդարտ |
| 36) ՀՀ կառավարության որոշում | ՀՀ կառավարության 2018 թվականի ապրիլի 12-ի N 426-Ն որոշմամբ հաստատված «Նոր կառուցվող բնակելի բազմաբնակարան շենքերում, ինչպես նաև պետական միջոցների հաշվին կառուցվող (վերակառուցվող, նորոգվող) օբյեկտներում էներգախնայողության և էներգաարդյունավետության տեխնիկական կանոնակարգ» |
| 37) ՀՀ կառավարության որոշում | ՀՀ կառավարության 2006 թվականի օգոստոսի 31-ի N 1399-Ն որոշմամբ հաստատված «Էներգետիկ փորձաքննության իրականացման կարգ» |
| 38) ՀՀ կառավարության որոշում | ՀՀ կառավարության 2015 թվականի մարտի 19-ի N596-Ն որոշմամբ հաստատված «Հայաստանի Հանրապետությունում կառուցապատման նպատակով թույլտվությունների և այլ փաստաթղթերի տրամադրման կարգ» |
| 39) ՀՀ կառավարության որոշում | ՀՀ կառավարության 2019 թվականի ապրիլի 4-ի N369-Լ որոշմամբ հաստատված «Փոքր և միջին «խելացի» անասնաշենքերիկառուցման կամվերակառուցման և դրանց տեխնոլոգիական ապահովման աջակցության ծրագիր**»** |

**3. ՏԵՐՄԻՆՆԵՐ ԵՎ ՍԱՀՄԱՆՈՒՄՆԵՐ**

* 1. Սույն շինարարական նորմերում կիրառվել են հետևյալ տերմինները համապատասխան հասկացություններով.

1. **անհատական բնակելի տուն.** բնակավայրի տարածքում, առանձին հողամասում տեղակայված մինչև 3 հարկով (ներառյալ) անհատական բնակելի տան շենք, որն ունի առանձին փոստային համար, բնակելի և օժանդակ սենքեր կոմունալ հարմարություններով (ինժեներական հաղորդակցուղիների համակարգերով՝ էլեկտրամատակարարում, ջեռուցում, ջրամատակարարում, գազամատակարարում, կապի համակարգեր և այլն), բաղկացած է մեկ կամ մի քանի բնակարաններից:
2. **անահատական բնակելի տան օգտակար մակերես.** բնակելի և օժանդակ սենյակների մակերեսների հանրագումարն է` առանց խորշապատշգամբների, պատշգամբների, ծածկապատշգամբների, դարավանդների (տերասսների) և սառը պահեստարանների, ինչպես նաև գավիթների,
3. **անհատական բնակելի տան ընդհանուր մակերես.** բնակելի տան բոլոր վերգետնյա և ստորգետնյա հարկերի (այդ թվում օժանդակ սենքերի) մակերեսների հանրագումար ,
4. **անհատական բնակելի տան կառուցապատման մակերես.** հորիզոնական հատույթի մակերեսն է որմնախարսխի (ցոկոլ) մակարդակով շենքի արտաքին եզրագծի երկայնքով, ներառյալ ելուստային հատվածները: Սյուների վրա կառուցված տան տակ գտնվող մակերեսն, ինչպես նաև տան տակ գտնվող երթևեկելի հատվածների մակերեսըներառվում են շենքի կառուցապատման մակերեսում,
5. **ավտոկայանատեղի.** մարդատար կամ բեռնատարավտոմոբիլների կայանման և/կամ պահպանման համար նախատեսված բաց հարթակներ, առանձին կամ ներկառուցված, ստորգետնյա կամ վերգետնյա շենքեր և շինություններ, որոնք կարող են համալրված լինել ավտոլվացման կետով, դիտահորով, ուղեկամրջով (էստակադով), սանհանգույցներով, քաղաքացիական պաշտպանության համար նախատեսվող սենքերով, ինժեներական համակարգերի հաղորդակցուղիներով և այլն,
6. **բացվածք.** արտաքին և ներքին պատերում, միջնորմներում, միջհարկային ծածկերում՝ համապատասխանաբար պատուհանների, դռների, դարպասների, օդափոխության և այլ հաղորդակցուղիների համար տարբեր ուրվագծերով կատարված բացվածք- անցք,
7. **անհատական բնակելի տներով բլոկացված (բլոկավորված) կառուցապատում.** կառուցապատում, որը ներառում է երկու կամ ավելի միմյանց կցակառուցված տներ, որոնցից յուրաքանչյուրն ունի անմիջական ելք դեպի առանձին տնամերձ հողամաս,
8. **բնակելի սենյակ.** բնակարանի, հարկաբաժինների կամ սենյակների բլոկի մեկուսացված մաս, որը նախատեսված է անմիջականորեն բնակվելու համար։ «Բնակելի սենյակ» տերմինը ներառում է ննջասենյակներ, հյուրասենյակներ, հանգստի սենյակներ, ճաշասենյակներ և նմանատիպ այլ վայրեր: Այն չի ներառում խորդանոցներ, միջանցքներ, աստիճաններ, լվացքատուն և լոգասենյակ:
9. **բնակելի սենք.** կառուցվածքային մեկուսացված սենք (սենյակներ, տարածք), որը հանդիսանում է անշարժ գույք և պիտանի է մշտական բնակեցման համար,
10. **դարավանդ (терраса).** ճաղապատված բաց կցակառույց կամ սյուների վրա կանգնած դարավանդաձև հարթակ,
11. **էրկեր.** Սենքի ներքին ծավալի կորաձև կամ բազմանիստ ապակեպատ մաս, որը ելուստվում է շենքի արտաքին պատի հարթությունից,
12. **ընդհատակ.** տարածք, որը տեղադրված է տան տակ, գրունտի մակերևույթի և առաջին հարկի ծածկի ներքին մակերևույթի միջև և նախատեսված է ինժեներական ցանցերի խողովակաշարերի տեղադրման կամ մթերքի պահման համար,
13. **խոհանոց.** սննդի պատրաստման համար նախատեսված սենք,
14. **խորշախոհանոց.** բնակելի կամ այլ նշանակության սենքերում գործառական գոտի (սենյակի մաս)` խոհանոցային սարքավորումներով,
15. **խորշապատշգամբ /լոջիա/.** շենքի ծավալի մեջ պարփակված, շենքին կցակառուցված կամ ներկառուցված տարածք, որը երեք կողմից ունի պատ (անկյունային տեղադրվածության դեպքում երկու կողմից) հարկի ամբողջ բարձրությամբ և բաց կողմից ունի ցանկապատ, կարող է իրականացվել ծածկույթով և ապակեպատ, ունի սահմանափակ խորություն՝ կապված իրեն հարող տարածքի լուսավորության հետ,
16. **ծածկապատշգամբ.** ապակեպատված, շենքին կցակառույց չջեռուցվող տարածություն,
17. **կցաշար (բլոկացված, բլոկավորված) անհատական բնակելի տուն.** բնակելի տան շենք (շենքեր), որի մի շարք առանձին մուտքերով և առանձնացված հողամասերով հաջորդաբար կցված բնակարանները դասավորված են փողոցի երկայնքով,
18. **հասարակական նշանակության տարածք.** անհատական բնակելի տանը ներկառուցված, կցակառուցված կամ առանձնացված տարածք, որը նախատեսված է տանը բնակվող անձանց անհատ-ձեռնարկատիրական և այլ հասարակական գործունեության համար,
19. **հարկ.** շենքի մաս, որի մեկ հարթության վրա տեղավորված սենքերի շարքը բարձրությամբ սահմանափակված է հատակով ու ծածկով կամ հատակով ու առաստաղով,
20. **հարկի բարձրություն.** տվյալ հարկի հատակի նիշից հեռավորությունը մինչև հաջորդ հարկի հատակի նիշը՝ ուղղաձիգ ուղղությամբ,
21. **հիմնակմախք.** ներքին կրող կոնստրուկցիա, որը բաղկացած է գծային տարրերի համակցությունից: Հիմնակմախքը նախատեսված է բեռները կրելու, օբյեկտի ամրությունն ու կայունությունն ապահովելու համար, կառույցի հենք, որը բաղկացած է իրար ամրացված առանձին կրող տարրերից (ձողեր, հեծաններ, հենարաններ և այլն),
22. **հողի հատակագծային նիշ.** հողի մակարդակը եզրամայթի/սալվածքի սահմանագծին,
23. **ձեղնահարկ.** շենքի տանիքի ծածկույթի, արտաքին պատերի և վերջին հարկի ծածկի միջև պարփակված տարածություն,
24. **մանսարդային հարկ.** հարկ շենքի տանիքի ազատ տարածության մեջ, որտեղ պատող կոնստրուկցիաների ջերմամեկուսացումն ապահովելու դեպքում տեղավորվում են բնակելի սենքեր, ստեղծագործական արվեստանոցներ, օժանդակ տարածքներ,
25. **մառան.** շինություն, որը թաղված է հողի մեջ՝ սննդի շուրջտարյա պահպանման համար. կարող է լինել առանձին շինություն կամ բնակելի շենքի տակ տեղակայված տնտեսական շինություն,
26. **մուտք (ելք).** կառուցվածքային մեկուսացված և բնակարանի բնակիչների կողմից կարգավորվող հասանելիություն՝ շենքի հողամասի հարակից տարածքից և / կամ, հնարավոր է այլ շենքերի ընդհանուր տարածքներից բնակարան մուտք գործելու համար,
27. **նախամուտք.** դռների միջև ընկած միջանցիկ տարածք, որը պաշտպանում է շենքի մուտքը, աստիճանավանդակը և ներքին տարածություններն արտաքինից ներխուժող սառը օդից, ծխից և կողմնակի հոտերից,
28. **նախասրահ.** անհատական բնակելի տանը (կամ կցաշար տան բնակարանում) մուտքին (կամ սառը նախամուտքին) հարակից օժանդակ տարածք, որի միջոցով իրականացվում է մուտքը բնակելի սենյակներ (սենյակ) կամ օժանդակ տարածքներ,
29. **նկուղային հարկ.** հարկ, որի հատակի նիշը ցածր է հողի հատակագծային նիշից, մայթից կամ սալվածքից՝ դրանում տեղավորված սենքի բարձրության կեսից ավելի չափով,
30. **շեմ (գավիթ).** անմիջական տան մուտքի առաջ արտաքին պատող կոնստրուկցիաներին հարող բաց հարթակ, անհրաժեշտության դեպքում աստիճաններով, թեքահարթակով և ծածկույթով սարքավորված,
31. **շենք.** շինարարական համակարգ՝ կազմված կրող, պատող կամ համատեղված կոնստրուկցիաներից, որոնք ստեղծում են վերգետնյա պարփակված ծավալային տարածություն, որը նախատեսված է մարդկանց բնակվելու կամ տարբեր գործառական նպատակներով այնտեղ գտնվելու համար,
32. **որմնախարսխային հարկ.** հարկ, որի հատակի նիշը հարկի բարձրության կեսից պակաս չափով ցածր է հողի հատակագծային նիշից, մայթից կամ սալվածքից,
33. **պատշգամբ**. ճաղապատված հարթակ շենքի ճակատային պատերի հարթությունից դուրս,
34. **սառը նախամուտք (գավիթ տամբուր).** փոքրիկ միջանցք դռների միջև որը նախատեսված է մեկ կամ մի քանի մարդկանց, սարքավորումների և այլն տեղավորելու համար: Շենքի մուտքային հատվածում արտաքին և ներքին դռների միջև սառը նախամուտքը հանդես է գալիս որպես ջերմային անջրպետ՝ կանխարգելելով տաք կամ չափազանց սառը օդի ներթափանցումը փողոցից շենքլ:
35. **սենյակ.** անհատական բնակելի տան կամ բնակարանի մեկուսացված մաս՝ որը նախատեսված է օգտագործել որպես անհատական բնակելի տանը կամ բնակարանում քաղաքացիների անմիջական բնակեցման վայր,
36. **սենյակի (սենքի) բարձրություն.** հատակից մինչև առաստաղ ուղղաձիգ չափված հեռավորությունը /բարձրությունը,
37. **սենք.** պատող կոնստրուկցիաներով շենքի ներքին տարածք, որը ծառայում է տարբեր գործառույթների,
38. **ստորգետնյա հարկ.** հողի հատակագծային նիշից ցածր սենքերի հատակի նիշ ունեցող հարկ,
39. **վերգետնյա հարկ.** հարկ, որի հատակի նիշը բարձր է կամ հավասար գետնի հատակագծային նիշին, մայթից կամ սալվածքից,
40. **տեղաշարժման դժվարություններ ունեցող անձինք.** մարդիկ, որոնք դժվարանում են ինքնուրույն տեղաշարժվելիս, ծառայություններ իրականացնելիս, անհրաժեշտ տեղեկատվություն ստանալիս կամ տարածության մեջ կողմնորոշվելիս: Սույն նորմերում սակավաշարժուն խմբերին դասվում են հաշմանդամություն ունեցող անձինք, առողջական սահմանափակ հնարավորություններով մարդիկ (ժամանակավոր կամ մշտական), մանկասայլակներով մարդիք և այլն,
41. **տնամերձ հողամաս.** անհատական բնակելի տանը (կամ բլոկացված կառուցապատման բնակելի բլոկին)  հարող հողամաս՝ տնից դեպի հողամաս անմիջական ելքով,
42. **օժանդակ սենքեր.** սենքեր նախատեսված կենցաղային կարիքները հոգալու համար, այդ թվում՝ խոհանոց կամ խորշախոհանոցով նախասրահ, լոգարան կամ ցնցուղարան, զուգարան կամ համատեղված սանհագույց, լվացքի սենյակ, պահեստարան կամ տնտեսական ներկառուցված զգեստապահարան, ջեռուցման տեխնիկական սարքերի սրահ և այլն,
43. **կարմիր գիծ.** շենքերն ու շինությունները փողոցներից անջատող սահման, որով սահմանվում է նաև փողոցների, ներառյալ մայթերի լայնությունը,
44. **անհատական բնակելի տան hողամաս (սահմանագիծ)՝** իրավական կարգավիճակ և այլ բնութագրեր ունեցող սահմանազատված տարածք (հողամասի հասցե, հարաչափեր, դիրք, կոորդինատներ և այլն), որոնք արտացոլված են տարածագնահատման գոտիականության քարտեզներում, պետական ​​հողային կադաստրում և հողի նկատմամբ (որպես անշարժ գույքի) իրավունքների պետական ​​գրանցման փաստաթղթերում: Անշարժ գույքի միավորի (հողամասի) սահմանները որոշվում են Հայաստանի Հանրապետությունում գործող միասնական գեոդեզիական կոորդինատային համակարգում կապակցված հողամասի շրջադարձային (բեկման) կետերի կոորդինատներով: Անշարժ գույքի միավորի (հողամասի) սահմանների շրջադարձային (բեկման) կետերի կոորդինատները հիմք են հանդիսանում տեղանքում հողամասի սահմանները սահմանանիշերով ամրացնելու համար: Հողամասի իրավական կարգավիճակը ներառում է՝ նախատեսված նպատակը, թույլատրված օգտագործումը և օրինական տիրապետման ձևը:

**4.ԸՆԴՀԱՆՈՒՐ ԴՐՈՒՅԹՆԵՐ**

* 1. Անհատական բնակելի տների նախագծման շինարարական նորմերը սահմանում են պահանջներ, որոնք ներկայացվում են.

1. քաղաքային և գյուղական բնակավայրերում անհատական բնակելի տներով քաղաքաշինական հատակագծման պայմանների նկատմամբ` հաշվի առնելով հարակից ինժեներական և տրանսպորտային ենթակառուցվածքները,
2. անհատական բնակելի տներում հրդեհային անվտանգության ապահովմանը,
3. գործառնական հատակագծային գոտևորման, ծավալահատակագծային և կոնստրուկտիվ լուծումներին,
4. ինժեներական և տեխնիկական սարքավորումներին և սենքերի միկրոկլիմային,
5. էներգաարդյունավետությանը, անվտանգ ու մատչելի շահագործմանը:
   1. Անհատական բնակելի տների կառուցումը/վերակառուցումը պետք է իրականացնել սահմանված կարգով մշակված և հաստատված ճարտարապետաշինարարական նախագծային փաստաթղթերի համաձայն` սույն շինարարական նորմերով, նորմատիվ այլ իրավական ակտերով սահմանված պահանջներին համապատասխան:
   2. Անհատական բնակելի տների կառուցման/վերակառուցման համար նախատեսված հողատարածքները դասվում են բնակավայրերի նպատակային նշանակության բնակելի կառուցապատման գործառնական նշանակության հողերին: Այդ հողերի վրա թույլատրելի է ոչ մեծ, սակավահարկ (մինչև 3 հարկ) տների շինարարություն:
   3. Անհատական բնակելի տների տնամերձ հողամասերում թույլատրվում է բակային տնտեսական շինությունների կառուցումը՝ բաղնիքներ, ջերմոցներ, ընտանի կենդանիների և թռչունների պահման համար շինություններ: Բացի անհատական բնակելի տան շենքը և տնտեսական շինությունները, տնամերձ հողամասի սահմաններում թույլատրվում է տեղակայել պարարտանյութի հարթակներ, զուգարաններ, ջրհորներ, ջրավազաններ, սեպտիկներ և այլն:
   4. Կիրառելի են ջերմոցների (ջերմատների), գյուղատնտեսական մթերքի վերամշակման արտադրամասի, սառնարանային տնտեսության, չորանոցների բազմակի օգտագործման օրինակելի նախագծերը, որոնք հաստատվել են ՀՀ քաղաքաշինության նախարարության 2014 թվականի օգոստոսի 29-ի N229 հրամանով:
   5. Տնտեսական շինությունների տեղադրման համար անհրաժեշտ է տեղանքի ճիշտ ընտրությունը՝ հարակից շենքերի և շինությունների նկատմամբ, ապահովելով նորմերով սահմանված սանիտարական և անվտանգության պահանջները: Դրանք կարող են լինել հարակից շինությունները, ցանկապատերը կամ այլ սահմանային օբյեկտները:
   6. Պետական ​​և համայնքային բնակարանային ֆոնդին պատկանող անհատական բնակելի տներում, ներառյալ սոցիալական օգտագործման բնակարանային ֆոնդը, սենքերի նվազագույն մակերեսները և կազմը, հատակագծային լուծումները պետք է նախատեսվեն սույն նորմերի պահանջներին համապատասխան՝ հաշվի առնելով պատվիրատուների առաջադրանքներով սահմանված հատուկ պայմանները։
   7. Մասնավոր բնակարանային ֆոնդի տների նախագծման ժամանակ, դրանց սենքերի կազմը, հատակագծային լուծումները սահմանվում են ճարտարապետահատակագծային առաջադրանքով՝ համայնքի ծրագրային փաստաթղթերի սահմանափակումների շրջանակներում:
   8. Անհատական բնակելի տան վերգետնյա հատվածի հարկերի քանակը որոշելիս դրանց մեջ ներառվում են բոլոր վերգետնյա հարկերը, ներառյալ տեխնիկական հարկը, բացառությամբ վերին հարկի վրա տեղակայված տեխնիկական հարկի մանսարդային հարկը, ձեղնահարկը և որմնախարսխային հարկը, եթե վերջիններիս ծածկի վերին մակերևույթի նիշը գտնվում է հողի նախագծային նիշից առնվազն երկու մետր բարձրության վրա, բացառությամբ վերին հարկում տեղակայված տեխնիկական հարկի:
   9. Անհատական բնակելի տան տարբեր հատվածներում հարկերի տարբեր քանակի դեպքում, ինչպես նաև թեքություն ունեցող հողամասում տուն տեղադրելիս, երբ թեքության պատճառով հարկերի թիվն ավելանում է, հարկերի քանակը որոշվում է առանձին` տան յուրաքանչյուր մասի համար:
   10. Անհատական ​​բնակելի տան ընդհանուր մակերեսը պետք է որոշվի որպես տան բոլոր հարկերի մակերեսների հանրագումար, որոնք չափվում են արտաքին պատերի ներքին մակերեսների սահմաններում, ներառյալ պատշգամբների և խորշապատշգամբների տարածքները:
   11. Անհատական բնակելի տների առանձին սենքերի մակերեսը պետք է որոշվի դրանց պարագծով պարփակող պատերի և միջնապատերի շրիշակների միջև եղած չափերով՝ հատակի մակերևույթի մակարդակում:
   12. Անհատական բնակելի տան շինարարական ծավալը որոշվում է որպես ±0.000 նիշից վերև (վերգետնյա մաս) և այդ նիշից ներքև (ստորգետնյա մաս) շինարարական ծավալների գումար: Անհատական բնակելի տան վերգետնյա և ստորգետնյա մասերի շինարարական ծավալը որոշվում է սահմանափակող մակերևույթների սահմաններում` ներառելով պատող կոնստրուկցիաները, լուսային երդիկները և այլն, սկսած տան յուրաքանչյուր մասի մաքուր հատակի նիշից, հաշվի չառնելով դուրս ելնող ճարտարապետական մանրամասները և կոնստրուկտիվ տարրերը, ստորգետնյա անցուղիները, սյունասրահները, դարավանդները, պատշգամբները, անցումների ծավալը և հենարանների վրա գտնվող շինության տակի տարածություններն, ինչպես նաև շինության տակի քամահարվող ներքնատակը:
   13. Անհատական բնակելի տան և սենքերի մակերեսները, հարկերի քանակը և բնակելի տան (կցաշար բնակելի շենքերի) շինարարական ծավալը որոշելու կանոններն՝ անկախ սեփականության ձևից, պետք է ընդունվեն՝ համաձայն սույն նորմերի և քաղաքաշինության բնագավառում գործող համապատասխան իրավական կարգավորումների:
   14. Անհատական բնակելի տան էներգետիկ անձնագրի կազմման պայմանները սահմանվում են ՀՀ կառավարության կողմից:
   15. Անհատական բնակելի տան էներգետիկ անձնագիրը նախատեսված է սահմանելու տան ջերմային պաշտպանության և ջերմային էներգիայի բնութագրերը և էներգիայի սպառումը: Էներգետիկ անձնագրի օրինակելի ձևն ու կազմման առանձնահատկությունները (անձնագրավորման կարգը) սահմանվում են օրենսդրությամբ:
   16. Անհատական բնակելի տան շահագործման պահանջները պետք է սահմանվեն նախագծային փաստաթղթերով և պարունակեն տվյալներ, որոնք անհրաժեշտ են տան սեփականատիրոջը շահագործման ընթացքում անվտանգություն ապահովելու համար, ներառյալ տեղեկատվություն հիմնական կոնստրուկցիաների, հիմնակմախքի, ինժեներական հաղորդակցուղիների (էլեկտրաէներգիա, գազ, ջուր, կոյուղի, կապ) համակարգերի վերաբերյալ և այլն:
   17. Անհատական բնակելի տանը պետք է նախատեսված լինի ջեռուցում, օդափոխություն, ջրամատակարարում, ջրահեռացում, կոյուղի, էլեկտրամատակարարում (գազամատակարարում), կապի և էներգաարդյունավետ համակարգեր՝ հաշվի առնելով նորմատիվ պահանջներն ու պատվիրատուի առաջադրանքը:
   18. Անհատական բնակելի տունը պետք է ներառի բնակելի սենյակներ` մեկ կամ ավելի (ընդհանուր սենյակ կամ հյուրասենյակ, ննջասենյակ և այլն), ինչպես նաև օժանդակ սենյակներ. նախասրահ, խոհանոց (ներառյալ համակցված՝ խոհանոց-ճաշասենյակ կամ խորշախոհանոց), լոգարաններ կամ ցնցուղարաններ, զուգարան (սանհանգույց) կամ համակցված բաղնիք: Բացի այդ, կարող են նախատեսվել օժանդակ սենքեր. սառը նախամուտք, մառան կամ ներկառուցված պահարաններ, լվացքատուն, շոգեբաղնիք, ջեռուցման կամ էլեկտրամատակարարման գեներատոր (ջեռուցման տեխնիկական այլ սարքեր), պինդ վառելիքի պահեստ, ներկառուցված, ներկառուցված-կցակառուցված կամ կցակառուցված ավտոկայանատեղի կամ ավտոտնակ, լողավազան, ինչպես նաև նախագծման թույլտվությամբ սահմանված այլ սենքեր:
   19. Անհատական բնակելի տների առավելագույն բարձրությունը (մինչև 3 հարկ ներառյալ հարկայնությունը) սահմանվում է տարածքի գոտևորման նախագծով և ամրագրվում՝ նախագծման թույլտվությամբ, հաշվի առնելով սույն նորմերի և ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 շինարարական նորմերի պահանջները (սեյսմիկ գոտին, կոնստորուկտիվ համակարգը):
   20. Շահագործման կամ վերակառուցման ընթացքում անհատական բնակելի տան կամ դրա մի մասի գործառնական նշանակության փոփոխության կամ վերակառուցման դեպքում՝ պետք է կիրառվեն քաղաքաշինության բնագավառում գործող նորմատիվ փաստաթղթերի հիմնական պահանջները (ՀՀ կառավարության 2015 թվականի մարտի 19-ի N596-Ն որոշում):
   21. Անհատական բնակելի տներում ներկառուցված կամ ներկառուցված-կցակառուցված սենքերի նախագծումն իրականացվում է սույն նորմերի և նորմատիվ այլ ակտերի պահանջներին համապատասխան:
   22. Բնակավայրերի հողերի կառուցապատման, հողամասերի նպատակային օգտագործման հատակագծերում բնակավայրի ճարտարապետական ուրվագծին համապատասխան, պարտադիր կարգով պետք է հաշվի առնվեն Հողային օրենսգրքի, «Քաղաքաշինության մասին» և «Տեղական ինքնակառավարման մասին» օրենքների դրույթները։
   23. Անհատական բնակելի տան կառուցման նախագծերով պետք է նախատեսվեն հրակայուն և այլ անբարենպաստ հետևանքներ (օրինակ, պատերի վրա բորբոս, խոնավություն) չառաջացնող նյութեր։
   24. Անհատական բնակելի տներում՝ (հաշվի առնելով նաև շենքի հարկայնությունը՝ 2 և ավելի) անհրաժեշտ է նախատեսել հատուկ միջոցառումներ հաշմանդամություն ունեցող անձանց համար վերջիններիս շահագործումը մատչելի դարձնելու նպատակով, մասնավորապես՝ տեխնիկական սարքեր և սարքավորումներ (վերելակներ, վերհան սարքեր, առանձնացված սանհանգույցներ), թեքահարթակներ և այլն:
   25. Անհատական բնակելի տների համար տեխնիկական սարքերի և սարքավորումների (այդ թվում վերելակների) նախատեսումն իրականացվում է ըստ ճարտարապետահատակագծային առաջադրանքի՝ հիմք ընդունելով ՀՀ քաղաքաշինության նախարարի 2006 թվականի նոյեմբերի 10-ի N 253-Ն և ՀՀ ԿԱ քաղաքաշինության պետական կոմիտեի նախագահի 2018 թվականի ապրիլի 5-ի N 43-Ա հրամաններով ամրագրված պահանջները:
   26. Անհատական բնակելի տանը ներկառուցված, կցակառուցված կամ ներկառուցված-կցակառուցված հասարակական տարածքներում չի թույլատրվում տեղադրել առևտրային կազմակերպություններ, արտադրամասեր և պահեստներ, որոնք հանդիսանում են աղմուկի, թրթռման, ուլտրաձայնային և էլեկտրամագնիսական դաշտերի աղբյուրներ՝ ըստ ՀՀ առողջապահության նախարարի 2002 թվականի մարտի 6-ի N 138 և N 139 հրամաններով հաստատված նորմերի՝ որպես շրջակա միջավայրի վրա բացասական ազդեցություն ունեցող աղբյուր։
   27. Անհատական բնակելի տանը ներկառուցված, կցակառուցված կամ ներկառուցված-կցակառուցված հասարակական տարածքներում չի թույլատրվում պայթյունահրդեհավտանգ նյութերի, ինչպես նաև դյուրավառ հեղուկներ օգտագործող հասարակական նշանակության օբյեկտների (բացառությամբ վարսահարդարման, ժամացույցների և կոշիկի վերանորոգման առևտրային կազմակերպությունների) տեղակայումը:
   28. Անհատական բնակելի տանը՝ հաստատված նախագծային լուծումներին (քաղաքաշինական և սանիտարահիգիենիկ նորմերին) և նպատակային նշանակությանը համապատասխան կարող է կազմակերպվել ընտանեկան մանկապարտեզ, սակավակազմ (այդ թվում առողջարարական) նախադպրոցական հաստատություն, <զբոսանքային խումբ>՝ համաձայն ՀՀ քաղաքաշինության կոմիտեի նախագահի 2022 թվականի հոկտեմբերի 3-ի N25-Ն հրամանով հաստատված ՀՀՇՆ 31-03.04-2022 շինարարական նորմերի:
   29. Անհատական բնակելի տան առանձին սենքերի կամ դրանց խմբերի գործառնական նշանակությունը փոփոխելիս (օրինակ՝ բնակելիից ոչ բնակելի և այլն), վերջիններիս նկատմամբ կիրառվում են նոր գործառնական նշանակությանը համապատասխանող, սակայն սույն կանոններում բնակելի սենքերի նկատմամբ սահմանված պահանջներին չհակասող կարգավորող փաստաթղթերի պահանջները:
   30. Անհատական բնակելի տան հողամասի սահմանագիծը պետք է նախատեսել մայրուղային ճանապարհի եզրից/կարմիր գծից նվազագույնը 5 մետր հեռավորության վրա, իսկ փակուղային բակերից կամ ցածր ինտենսիվության երթևեկությամբ փողոցների եզրից/կարմիր գծից՝ 3 մետր հեռավորության վրա:
   31. Անհատական բնակելի տունը պետք է տեղակայված լինի հողամասի սահմանագծից առնվազն (հողամասի սահմանագծից մինչև անհատական բնակելի տան պատը) 3.0 մետր հեռավորության վրա` համաձայն ՀՀ քաղաքաշինության նախարարի 2014 թվականի հոկտեմբերի 14-ի N 263-Ն հրամանով հաստատված ՀՀՇՆ 30-01-2014 և ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի պահանջների: Տնտեսական շինությունները (ցախատուն, ավտոտնակ, բաղնիք, պահեստ և այլն)  ցանկալի է տեղադրել հողամասի խորքում, կարմիր գծից հետնահանջով՝ առնվազն 1 մ հեռավորության վրա:
   32. Տարբեր անհատական բնակելի տների միջև նվազագույն հեռավորությունը խուլ պատերի դեպքում սահմանվում է ՀՀ քաղաքաշինության նախարարի 2014 թվականի հոկտեմբերի 14-ի N 263-Ն հրամանով հաստատված ՀՀՇՆ 30-01-2014 շինարարական նորմերի պահանջների համաձայն:
   33. Անհատական բնակելի տան շենքից և տնտեսական շինություններից հարևան հողամասի հեռավորությունը պետք է բավարարի հետևյալ պահանջներին, օրինակ՝ եթե տանը կցակառուցված է ավտոտնակ, ապա տան հեռավորությունը հարևան հողամասի սահմանագծից պետք է լինի առնվազն 3 մ, իսկ կցակառույցից՝ առնվազն 6 մետր։ Բնակելի տան հեռավորությունն անտառային գոտուց պետք է լինի առնվազն 15 մետր: Կառուցվող անհատական բնակելի տան բնակելի սենքերի (սենյակներ, խոհանոց, պատշգամբ) լուսամուտներից մինչև հարևան հողամասերում տեղակայված շենքի և տնտեսական շինությունների (խորդանոց, ավտոտնակ, բաղնիք) պատերի միջև հեռավորությունը պետք է լինի 6 մ-ից ոչ պակաս (նույնը վերակառուցման պայմաններում):
   34. Նվազագույն հեռավորությունը անհատական բնակելի տան շենքից մինչև մառան, կամ այլ տնտեսական շինություններ պետք է կազմի 4 մետր:

1. **ԱՆՀԱՏԱԿԱՆ ԲՆԱԿԵԼԻ ՏՆԵՐԻ ՏՆԱՄԵՐՁ ՀՈՂԱՄԱՍԵՐԻՆ ՆԵՐԿԱՅԱՑՎՈՂ ԳՈՐԾԱՌՆԱԿԱՆ ՀԱՏԱԿԱԳԾԱՅԻՆ ԳՈՏԵՎՈՐՄԱՆ ՊԱՀԱՆՋՆԵՐ**
   1. Ինժեներական և տրանսպորտային ենթակառուցվածքների հարակից միջավայրում միացման տեխնիկական պայմանները կամ ելակետային տվյալները տրամադրվում են համայնքի ղեկավարի կողմից՝ ճարտարապետահատակագծային առաջադրանքի շրջանակներում՝ <Քաղաքաշինության մասին> օրենքի պահանջներին համապատասխան:
   2. Բնակելի կառուցապատման նախագծումն անհրաժեշտ է իրականացնել հաշվի առնելով ՀՀ առողջապահության նախարարի 2009 թվականի դեկտեմբերի 22-ի N 25-Ն հրամանի պահանջներն ու ՍՆ 245-71 նորմերով սահմանված սանիտարապաշտպան գոտիների սահմանափակումները: Անհրաժեշտ է նախատեսել նաև համապարփակ միջոցառումներ շրջակա միջավայրի պահպանության, բնական ռեսուրսների ռացիոնալ օգտագործման և վերարտադրության, շինարարության վնասակար հետևանքներից շրջակա միջավայրի բարելավման ուղղությամբ:
   3. Անհատական բնակելի տան հողամասի սահմաններում հասարակական ​​ նշանակության շենքեր կամ շինություններ տեղակայելիս պետք է պահպանվեն սանիտարահիգիենիկ պահանջները։ Հասարակական սննդի կազմակերպությունների համար` ՀՀ առողջապահության նախարարի 2003 թվականի մայիսի 2-ի՝ «Հանրային սննդի կազմակերպություններին ներկայացվող հիգիենիկ պահանջներ» N 2-III-4.2-01-2003 սանիտարական կանոնները և հիգիենիկ նորմերը հաստատելու մասին» N 302, բաղնիքների և սաունաների համար` ՀՀ առողջապահության նախարարի 2006 թվականի մայիսի 17-ի՝ «Լողավազանների կառուցվածքին, շահագործմանը և ջրի որակին ներկայացվող հիգիենիկ պահանջներ» N2-III-2.2.4 սանիտարահամաճարակային կանոնները և նորմերը հաստատելու մասին» N 534-Ն, գեղեցկության սրահների համար՝ Հայաստանի Հանրապետության առողջապահության նախարարի 2002 թվականի նոյեմբերի 29-ի «Գեղեցկության սրահներին ներկայացվող» N 2-III-2.2.3 սանիտարական կանոնները հաստատելու մասին» N 804 հրամանների:
   4. Քաղաքային և գյուղական բնակավայրերում բնակելի կառուցապատման (նոր շինարարության) նախագծման ժամանակ հողամասերում դրանց տեղակայման լուծումներն անհրաժեշտ է հիմնավորել ինժեներական հետազոտությունների հաշվետվություններով, վտանգավոր երկրաբանական երևույթներից տարածքի ինժեներական պաշտպանության միջոցառումներով` համաձայն ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 և ՍՆիՊ 2.01.15-90 շինարարական նորմերի:
   5. Քաղաքային և գյուղական բնակավայրերում բնակելի նոր կառուցապատման (բնակելի համալիրների կամ առանձին անհատական բնակելի տների ներառմամբ) նախագծային լուծումներում (գոտևորման նախագծերում) անհրաժեշտ է նախատեսել հողի կառավարման բնապահպանական միջոցառումներ, տարածքի սանիտարական մաքրում, կեղտաջրերի հեռացում, բնական միջավայրի վիճակի բնապահպանական գնահատման արդյունքների ներառում, այդ թվում կլիմայական գործոնները` համաձայն ՀՀ քաղաքաշինության նախարարի 2011 թվականի սեպտեմբերի 26-ի N 167-Ն հրամանով հաստատված ՀՀՇՆ II-7.01-2011 շինարարական նորմերի: Անհատական բնակելի տների կառուցապատման վայրերում պետք է հաշվի առնել բարենպաստ շրջակա միջավայրի՝ մթնոլորտային օդի, ջրերի, հողերի, ընդերքի, լանդշաֆտի, կենդանական ու բուսական աշխարհի, ներառյալ՝ անտառի, բնության հատուկ պահպանվող տարածքների, բնակավայրերի կանաչ տարածքների, կառույցների, պատմության և մշակույթի հուշարձանների), սոցիալական միջավայրի (մարդու առողջության և անվտանգության) ամբողջականության ապահովման, հնարավոր ռիսկերի կանխարգելման, դրանց փոխազդեցության պայմանները, որոնք պետք է մաս կազմեն մշակվող նախագծային լուծումների: Անհրաժեշտ է հաշվի առնել հողի աղտոտման առավելագույն թույլատրելի կոնցենտրացիաների ցուցանիշները` հաշվի առնելով ՀՀ առողջապահության նախարարի 2010 թվականի հունվարի 25-ի N01-Ն հրամանով հաստատված «ՍԿՆ N 2.1.7.003-10 «Հողի որակին ներկայացվող հիգիենիկ պահանջներ» սանիտարական նորմերի պահանջները` հողերի երկրաքիմիական և ճառագայթային գնահատմամբ: ՍԿՆ N 2.1.7.003-10 նորմերի համաձայն անհրաժեշտ է հաշվի առնել մակերեսային ջրերի պահպանության հիգիենիկ պահանջները և մթնոլորտային տեղումների կլիմայական գործոնները:
   6. Անհատական բնակելի տների (կցաշար, բլոկացված տների) հարակից հողամասերում կարող է նախատեսվել վերգետնյա կամ ստորգետնյա ավտոկայանատեղի, բաց, փակ, ներկառուցված, կցակառուցված կամ կցակառուցված-ներկառուցված` համաձայն ՀՀ քաղաքաշինության նախարարի 2003 թվականի մայիսի 13-ի N28-Ն հրամանով հաստատված ՀՀՇՆ IV-11.03-03-02 (ՄՍՆ 2.02-05-2000) շինարարական նորմերի:
   7. Նկուղային կամ որմնախարսխային հարկերում ավտոկայանատեղիի կառուցումն իրականացվում է հաստատված նախագծային լուծումներին համապատասխան՝ ինժեներական հաղորդակցուղիների (հակահրդեհային, օդափոխության, էլեկտրամատակարարման և այլն) համակարգերի նախատեսմամբ:
   8. Արգելվում է բնակելի սենքերի տեղակայումը նկուղային և որմնախարսխային հարկերում:
   9. Բնակավայրերի տարածքների, անհատական բնակելի տներին կից հողամասերի համալիր բարեկարգման նախագծերն անհրաժեշտ է մշակել ՀՀ քաղաքաշինության կոմիտեի նախագահի 2022 թվականի հունիսի 21-ի N12-Ն հրամանով հաստատված ՀՀՇՆ 30-02-2022 պահանջներին համապատասխան՝ հաշվի առնելով կառուցապատման տեղամասերի ապահովվածությունը կանաչապատ տարածքներով (ծառերի տնկարկով), խուլ (այդ թվում քարե) և երկաթբետոնե ցանկապատերի բացառման պարտադիր պահանջը, կենցաղային աղբի համար փոքրածավալ աղբամանների և (մետաղի, պլաստմասե, ապակու, փայտյա, թղթից) թափոնների հավաքման համար հատուկ տարաների օգտագործումը, մուտքերի համալրումը լուսավորող սարքավորումներով, թեքահարթակներով և բազրիքներով, անցուղիների և արահետների սալապատման անհրաժեշտությունը, կլիմայի փոփոխության հետ հարմարվողականության միջոցառումների ապահովումը և այլն՝ ըստ հաստատված նախագծային լուծումների:
   10. Գյուղական և քաղաքային բնակավայրերում անհատական բնակելի տների միջև, դրանց հետնամասում, փողոցահայաց հատվածում թույլատրվում է թափանցիկ, համակցված, կենդանի ցանկապատ-պարիսպների տեղադրումը՝ առավելագույնը մինչև 2.0մ բարձրությամբ: Համակցված ցանկապատի դեպքում անհրաժեշտ է նախատեսել առնվազն 0.5մ-ը մետաղական՝ եռակցված ձևավոր (ցանցավոր, վանդակավոր)՝ տարբեր տրամատներից (профиль)՝ նախագծային լուծումներին համապատասխան:
   11. Անասնապահական և թռչնաբուծական գործունեության համար նախատեսված շինությունները թույլատրվում է կցակառուցել անհատական բնակելի տներին (կամ կցաշար երկու բնակարանով տներին), եթե.

1) այդ շինությունները մեկուսացված են բնակելի սենյակներից առնվազն երեք օժանդակ սենքերով,

2) տվյալ սենքերը սարքավորված են ինքնավար արտաքին մուտքով, որը գտնվում է անհատական բնակելի տան մուտքից (մուտքերից) առնվազն 8 մ հեռավորության վրա՝ համաձայն ՀՀ քաղաքաշինության նախարարի 2014 թվականի հոկտեմբերի 14-ի N 263-Ն հրամանով հաստատված ՀՀՇՆ 30-01-2014 շինարարական նորմերի պահանջների,

3) առկա են սահմանված կարգով մշակված նախագծային լուծումներ` հաշվի առնելով նորմատիվատեխնիկական փաստաթղթերի պահանջները:

* 1. Անասնապահական և թռչնաբուծական գործունեության համար նախատեսված շինությունների տեղակայումն անհրաժեշտ է իրականացնել՝ համաձայն ՍՆ 245-71 սանիտարական նորմերին և համայնքի հողօգտագործման սխեմաներին համապատասխան:

1. **ԱՆՀԱՏԱԿԱՆ ԲՆԱԿԵԼԻ ՏՆԵՐԻ ՃԱՐՏԱՐԱՊԵՏԱԿԱՆ, ԿՈՆՍՏՐՈՒԿՏԻՎ, ԾԱՎԱԼԱՀԱՏԱԿԱԳԾԱՅԻՆ ԼՈՒԾՈՒՄՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐ**
   1. Նախագծվող և վերակառուցվող անհատական բնակելի տների սենքերի մակերեսների նվազագույն ցուցանիշներն են.
2. ընդհանուր սենյակ (կամ հյուրասենյակ)` 16 մ2,
3. ննջասենյակ մեկ անձի համար՝ 8 մ2 (երկու անձի համար` 10 մ2, իսկ ձեղնահարկում տեղակայման դեպքում` 7 մ2), թիկնաթոռ-սայլակ օգտագործողների համար` 9 մ2,
4. խոհանոց` 9 մ2, խորշախոհանոց ճաշասենյակում՝ 5 մ2,
   1. Սենքերի (խոհանոցի և ճաշասենյակի խորշախոհանոցի գոտու, նախասրահի, ներբնակարանային միջանցքների, լոգարանի, զուգարանի կամ սանհանգույցի, համակցված բաղնիքի) լայնությունն, ինչպես նաև նախագծվող տների մակերեսները (բնակելի սենյակների քանակից կախված), ընդունվում են ՀՀ ԿԱ քաղաքաշինության պետական կոմիտեի նախագահի 2018 թվականի ապրիլի 5-ի N 43-Ա հրամանով հավանության արժանացած ՀՀԿՀ 23-101 կանոնների հավաքածուում նշվածից ոչ պակաս:
   2. Վերակառուցվող անհատական բնակելի տների համար սենքերի նվազագույն մակերեսն ու հարաչափերն առաջարկվում է ընդունել.

1) ընդհանուր սենյակ (կամ հյուրասենյակ)` 12 մ2 , ննջասենյակներ` 8 մ2 (ձեղնահարկում տեղադրելու դեպքում` 7 մ2), խոհանոցներ՝ 9 մ2,

2) օժանդակ սենքերի լայնությունը՝ խոհանոց և խորշախոհանոց ճաշասենյակում` 5 մ , նախասրահ՝ 1,8 մ, ներբնակարանային միջանցքներ` 0,85 մ, լոգասենյակ՝ 1,5 մ, զուգարան կամ սանհանգույց՝ 0,96 մ,

3) զուգարանի երկարությունը/խորությունը (զուգարան կամ համատեղված սանհանգույց) զուգարանակոնքի տեղադրման առանցքի երկայնքով` դռները դեպի դուրս բացվելու դեպքում՝ 1,2 մ, դռները դեպի ներս բացվելու դեպքում՝ 1,5 մ,

4) 2-րդ և ավելի հարկերում աստիճանների և միջանցքների լայնությունը պետք է լինի նվազագույնը 0,9 մ,

5) նախամուտքի մակերեսը՝ 1,8 մ2,

6) առաստաղի նվազագույն բարձրությունը՝ 2,7 մ:

1. **ԿՈՆՍՏՐՈՒԿՑԻԱՆԵՐԻ ԿՐՈՂՈՒՆԱԿՈՒԹՅՈՒՆ ԵՎ ՁԵՎԱԽԱԽՏԵԼԻՈՒԹՅՈՒՆ**
   1. Անհատական բնակելի տան հիմքերը և կրող կոնստրուկցիաները պետք է նախագծված և տեղադրված լինեն այնպես, որ կառուցման ընթացքում և շահագործման հաշվարկային պայմաններում բացառվի ստորև ներկայացվող երևույթների հնարավորությունը.
2. կոնստրուկցիաների քայքայում կամ վնասում, ինչը հանգեցնում է տան շահագործումը դադարեցնելու անհրաժեշտության,
3. ձևախախտումների կամ ճաքերի առաջացման պատճառով կոնստրուկցիաների կամ ամբողջ տան գործառնական հատկությունների անթույլատրելի վատթարացում:
   1. Անհատական բնակելի տան կոնստրուկցիաներն ու հիմքերը պետք է հիմնավորվեն նախագծային լուծումներով՝ հաշվի առնելով.
4. մշտական ​​բեռներ կրող և պատող կոնստրուկցիաների սեփական քաշը,
5. ծածկի վրա ժամանակավոր միատարր բաշխված և կենտրոնացված բեռները,
6. տվյալ շինարարական գոտուն բնորոշ ձյան քաշից բեռները,
7. տվյալ շինարարական գոտուն բնորոշ քամու ազդեցության բեռները:
   1. Թվարկված բեռների նորմատիվային արժեքները, բեռների կամ համապատասխան ուժերի հաշվի առնված անբարենպաստ համակցությունները, կոնստրուկցիաների շեղումների և տեղաշարժերի սահմանային արժեքներն, ինչպես նաև բեռի անվտանգության գործակիցների արժեքները պետք է ընդունվեն ՍՆիՊ 2.01.07-85 շինարարական նորմերի պահանջներին համապատասխան: Պետք է հաշվի առնել նաև ճարտարապետահատակագծային առաջադրանքով (նախագծման թույլտվությամբ) պատվիրատուի կողմից նշված լրացուցիչ պահանջները:
   2. Կոնստրուկցիաների նախագծման ժամանակ օգտագործվող դրանց կրողունակության և ձևախախտման (դեֆորմացիայի) հաշվարկման մեթոդները պետք է բավարարեն գործող նորմատիվ փաստաթղթերով համապատասխան նյութերից պատրաստված կոնստրուկցիաներին ներկայացվող պահանջներին:
   3. Տեխնիկական կանոնակարգման օբյեկտ հանդիսացող կոնստրուկցիաները՝ ներառյալ դրանց հաշվարկման մեթոդները, ինչպես նաև շինության նյութերը պետք է համապատասխանեն տեխնիկական կանոնակարգերով դրանց նկատմամբ սահմանված համապատասխան պահանջներին (դրանց առկայության դեպքում):
   4. Հանքարդյունաբերությամբ շահագործված տարածքներում, նստվածքային գրունտների վրա, սեյսմիկ գոտիներում, ինչպես նաև այլ բարդ երկրաբանական պայմաններում անհատական բնակելի տուն կառուցելիս պետք է հաշվի առնել տվյալ համայնքի (բնակավայրի) ծրագրային փաստաթղթերի (գլխավոր հատակագծի, գոտևորման նախագծի կամ սխեմայի), ինչպես նաև <Շրջակա միջավայրի վրա ազդեցության գնահատման և փորձաքննության մասին> ՀՀ օրենքի,ՀՀ կառավարության 2011 թվականի դեկտեմբերի 29-ի N1920-Ն որոշման, ՍՆ 245-71 սանիտարական նորմերի, ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N102-Ն հրամանով հաստատված շինարարական նորմերի պահանջները և այլն:
   5. Անհատական բնակելի տան հիմքերը պետք է նախագծվեն` հաշվի առնելով ՀՀ քաղաքաշինության նախարարի 2006 թվականի նոյեմբերի 6-ի N 245-Ն հրամանով հաստատված ՀՀՇՆ IV-10.01.01-2006 շինարարական նորմերով սահմանված հողերի ֆիզիկամեխանիկական բնութագրերը, շինհրապարակի հիդրոերկրաբանական ռեժիմի բնութագրերն, ինչպես նաև հիմքերի և ստորգետնյա ինժեներական ցանցերի նկատմամբ գրունտների և գրունտային ջրերի ագրեսիվության աստիճանն` ապահովելով տան տարրերի տակ հիմքերի նստեցման անհրաժեշտ համաչափությունը:
8. **ԱՆՀԱՏԱԿԱՆ ԲՆԱԿԵԼԻ ՏՆԵՐԻ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՊԱՀԱՆՋՆԵՐ**
   1. ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի F1.4 հրդեհավտանգավորության դասին պատկանող անհատական բնակելի տների նախագծման ժամանակ պետք է նախատեսվեն նշված շինարարական նորմերի պահանջներին համապատասխան չափանիշներով սահմանված միջոցառումներ` հրդեհի առաջացումը կանխելու, տնից մարդկանց դեպի հարակից տարածք ժամանակին տարհանելու հնարավորությունն ապահովելու, հարևան շենքերին, շինություններին հրդեհի տարածումը կանխելու համար, ինչպես նաև հրշեջ - փրկարարների ստորաբաժանումների հասանելիությունը դեպի անհատական բնակելի տան շենքն ապահովելու` հրդեհը մարելու և մարդկանց փրկելու միջոցառումներ իրականացնելու նպատակով: Սա հաշվի է առնում ցանկացած սենյակի ներսում հրդեհի հավանականությունը և դրա ելքը տան արտաքին մակերևույթ կանխելու համար:

65. Անհատական բնակելի տների, ինչպես նաև այլ կառույցների միջև հակահրդեհային հեռավորությունները պետք է համապատասխանեն ՀՀ քաղաքաշինության նախարարի 2014 թվականի հոկտեմբերի 14-ի N 263-Ն հրամանով հաստատված ՀՀՇՆ 30-01-2014 և ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերով սահմանված պահանջներին:

66. Կցաշար (բլոկացված) անհատական բնակելի տները պետք է տարանջատված լինեն խուլ հակահրդեհային պատերով՝ առնվազն REI 45 հրդեհակայունության և առնվազն K1 հրդեհային վտանգի դասով: Համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի պահանջների, կոնստրուկտիվ հրդեհային վտանգի C2 և C3 դասերի կցաշար տները լրացուցիչ պետք է բաժանված լինեն առնվազն REI 150 հրդեհակայունության աստիճանով և հրդեհային վտանգի առնվազն K0 դասի 1-ին տիպի խուլ հակահրդեհային պատերով 600 մ2-ից ոչ ավելի մակերես ունեցող հրդեհային հատվածամասերի, իրենց մեջ ներառելով մեկ կամ մի քանի բնակելի բլոկներ:

1. Կցաշար անհատական բնակելի տների նախագծման և շինարարության ընթացքում անհրաժեշտ է նախատեսել հատուկ միջոցառումներ (նախագծային լուծումներ)` կրակի տարածումը մի բնակելի ինքնավար թաղամասից մյուսը և այլ հրդեհային հատվածամասեր կանխելու նպատակով` շրջանցելով հրդեհային պատնեշները: Դրա համար հակահրդեհային պատերը պետք է հատեն այրվող նյութերից պատրաստված տան բոլոր կոնստրուկցիաները:
2. Ընդ որում, 1-ին տիպի հակահրդեհային պատերը, որոնք կցաշար (բլոկացված) անհատական բնակելի տները բաժանում են հրդեհային հատվածամասերի, պետք է բարձրանան տանիքից վեր և առնվազն 15 սմ-ով դուրս գան արտաքին պատի երեսպատումից, իսկ ծածկում կիրառելու դեպքում, բացառությամբ տանիքի դյուրավառության G3 և G4 խմբերի նյութերի կիրառման դեպքերի, պետք է տանիքից վեր խոյանանառնվազն 60 սմ -ով և դուրս գան պատի արտաքին մակերևույթից առնվազն 30 սմ -ով:
3. Կցաշար (բլոկացված) անհատական բնակելի տները բաժանող հակահրդեհային պատերը կարող են չհատել տանիքը և պատերի արտաքին երեսպատումը՝ պայմանով, որ հակահրդեհային պատի և տանիքի, ինչպես նաև հակահրդեհային պատի և պատի երեսպատման միջև եղած բացակները հակահրդեհային պատի ողջ հաստությամբ խիտ լցված լինեն չայրվող նյութով:
4. Հարակից հրդեհային հատվածամասերում տեղակայված ցանկացած բացվածքների միջև հորիզոնական հեռավորությունը պետք է լինի առնվազն 3 մ, իսկ հարակից բնակելի բլոկներում` առնվազն 1,2 մ:
5. Հարակից առանձին բնակելի բլոկների կամ հրդեհային հատվածամասերի արտաքին պատերի՝ 135° կամ պակաս անկյան տակ հատվելիս, արտաքին պատի այն հատվածը, որը կազմում է այդ անկյունը, հարակից բնակելի բլոկների համար՝ առնվազն 1,2 մ և հարակից հրդեհային հատվածամասերի համար՝ առնվազն 3 մ ընդհանուր երկարությամբ, պետք է համապատասխանի հրակայուն պատին ներկայացվող պահանջներին:
6. Կցաշար (բլոկացված) անհատական բնակելի տների յուրաքանչյուր առանձին բլոկ պետք է ունենա արտաքինից առնվազն մեկ տարհանման ելք, ներառյալ 3-րդ տիպի աստիճանավանդակ` համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի պահանջների:
7. Երկհարկանի անհատական բնակելի տներում թույլատրվում է օգտագործել 2-րդ տիպի ներքին բաց աստիճաններ` համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի պահանջների, որպես տարհանման, ինչպես նաև պարուրաձև և ոլորուն աստիճաններով: Աստիճանավանդակի տարրերի հրդեհակայունության սահմանը և հրդեհային վտանգավորության դասը, ինչպես նաև դրա լայնությունը և թեքությունը չեն կարգավորվում:
8. Եռահարկ անհատական բնակելի տներում բաց ներքին աստիճանները թույլատրվում է դիտարկել որպես տարհանման աստիճաններ, եթե դրանցով դեպի արտաքին միջավայր դուրս գալու համար անհրաժեշտ է բարձրանալ կամ իջնել ոչ ավելի, քան մեկ մակարդակ (հարկ):
9. Եթե ​​եռահարկ անհատական բնակելի տներում վերին հարկից դեպի արտաքին միջավայր դուրս գալու համար անհրաժեշտ է իջնել երկու մակարդակ (հարկ), ապա ներքին բաց աստիճանները թույլատրվում է նախատեսել որպես տարհանման ելք միայն հետևյալ պայմանների միաժամանակյա ապահովման դեպքում.

1) յուրաքանչյուր սենյակ, որը կարող է օգտագործվել քնելու համար, պետք է ունենա առնվազն մեկ պատուհան, որը տեղակայված է հատակի մակարդակից ոչ ավելի, քան 1 մ բարձրության վրա,

2) նշված սենյակները պետք է ելք ունենան անմիջապես դեպի միջանցք կամ նախասրահ` ելքով դեպի պատշգամբ,

3) վերը նշված պատուհանների և պատշգամբների բարձրությունը հողի մակարդակից պետք է լինի ոչ ավելի, քան 7 մ:

1. Եռահարկ անհատական բնակելի տներում աստիճանավանդակ կառուցելիս թույլատրվում է դրա ծավալում տեղադրել մուտքի գավիթ և հարկ առ հարկ նախասրահներ: Նման աստիճանների պատերի և հատակների կոնստրուկցիաները, ներառյալ բազմաթևներն ու սրահները, պետք է ունենան առնվազն REI 45 հրդեհակայունության սահման և առնվազն K1 կառուցվածքային հրդեհավտանգության դաս:
2. Աստիճանավանդակը կարող է պատերի լուսային բացվածքներ չունենալ և լուսավորվել վերին լուսավորությամբ: Աստիճանավանդակները կարող են լինել փայտյա:
3. Կցաշար (բլոկացված) բնակելի կառուցապատման երկու կամ երեք հարկանի բնակելի ինքնավար բլոկներում կամ առանձնատներում վթարային ելքեր կազմակերպելիս` հաշմանդամություն ունեցող անձանց համար նախատեսված բնակելի սենքերը պետք է համալրված լինեն անհրաժեշտ տեխնիկական սարքերով և սարքավորումներով (վերելակ, վերհան սարք, թեքահարթակներ, հարմարեցված ելթեր, մուտքեր)՝ ՀՀ ԿԱ քաղաքաշինության պետական կոմիտեի նախագահի 2018 թվականի ապրիլի 5-ի N 43-Ա հրամանով հավանության արժանացած ՀՀԿՀ 23-101 կանոնների հավաքածուի, ՀՀ քաղաքաշինության նախարարի 2006 թվականի նոյեմբերի 10-ի N 253-Ն հրամանով և ՎՍՆ 62-91-ով հաստատված շինարարական նորմերի պահանջների՝ հաստատված նախագծային լուծումների համաձայն:
4. Թույլատրվում է կցակառուցել և ներկառուցել ավտոկայանատեղիի սենքերը հրդեհային վտանգի F1.4 դասի շենքերում` անկախ հրակայունության աստիճանից և տան կոնստրուկտիվ հրդեհային վտանգի դասից` համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի: Ավտոկայանատեղիներն, ինչպես նաև հանրային տարածքները, պետք է առանձնացված լինեն տան այլ տարածքներից հրակայուն պատնեշներով (միջնապատեր և առաստաղներ)` հրդեհային դիմադրության սահմանաչափով առնվազն EI 45` համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի պահանջների: Հրակայուն միջնապատերի դռները պետք է լինեն անջրանցիկ` հրդեհային դիմադրության առնվազն EI 30, ունենան խտացում շքամուտքերում և ինքնափակման սարք և չպետք է անմիջապես մուտք ունենան դեպի սենյակներ:
5. Անհատական բնակելի տները թույլատրվում է կառուցել ձեղնահարկերով, որոնց կրող և պարփակող կոնստրուկցիաները պետք է համապատասխանեն կառուցվող շենքի կրող և պարփակող կոնստրուկցիաներին ներկայացվող պահանջներին` համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի:
6. Մինչև երկու հարկ (ներառյալ) բարձրություն ունեցող անհատական բնակելի տների համար, հրդեհակայունության աստիճանի և հրդեհի կոնստրուկտիվ վտանգի դասին պահանջներ չեն ներկայացվում:
7. Եռահարկ անհատական բնակելի տներում հիմնական կոնստրուկցիաները պետք է համապատասխանեն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի հրդեհային դիմադրության III աստիճանի շինությունների կառուցման պահանջներին. կրող տարրերի հրդեհային դիմադրության սահմանը պետք է լինի առնվազն R 45, հատակներ` REI 45, չկրող արտաքին պատեր` E 15, առանց ձեղնահարկի ծածկեր` RE 15, ձեղնահարկի ծածկերի բաց հենարաններ, ճառագայթներ և ճարմանդներ՝ R 15. ներքին միջնապատերի հրդեհային դիմադրության սահմանաչափը չի կարգավորվում: Անհատական բնակելի տան կառուցման հրդեհային վտանգի դասը պետք է լինի առնվազն C2:
8. Հարկի մինչև 150 մ2 հատակի մակերեսի դեպքում թույլատրվում է վերցնել առնվազն R 30 կրող տարրերի հրդեհային դիմադրության սահման, իսկ հատակներինը` առնվազն REI 30:
9. Անհատական բնակելի տան շինարարական կոնստրուկցիաները չպետք է նպաստեն այրման թաքնված տարածմանը: Պատերի, միջնապատերի, առաստաղների և ծածկերի բացակները, որոնք ձևավորվել են G3 կամ G4 դյուրավառության խմբերի նյութերից և ունեն առնվազն 25 մմ-ից ավելի նվազագույն չափ, ինչպես նաև ձեղնահարկերի բացակները, պետք է բաժանվեն խուլ դիաֆրագմաներով հատվածամասերի, որոնց չափերը պետք է սահմանափակվեն սենքերի պարփակող եզրագծով: Խուլ դիաֆրագմաները չպետք է պատրաստված լինեն դյուրավառության G3 կամ G4 խմբերի նյութերից:
10. Եռահարկ անհատական բնակելի տները` հրդեհաշիջման ավտոմատ համակարգով կամ, հրդեհի ահազանգը հրդեհաշիջման կետ փոխանցվելու պայմանով կարող են հագեցած լինել ինքնավար օպտոէլեկտրոնային ծխի դետեկտորներով կամ նմանատիպ բնութագրիչներով այլ դետեկտորներով: Բնակելի տան յուրաքանչյուր հարկում պետք է տեղադրվի առնվազն մեկ հրդեհային դետեկտոր` հրդեհի աղբյուրի առաջացման մասին ժամանակին իրազեկված լինելու համար: Ծխի դետեկտորները չպետք է տեղադրվեն խոհանոցներում, լոգարաններում, ցնցուղարաններում, զուգարաններում և այլն:
11. Անհատական բնակելի տանը կից՝ վերգետնյա կամ ստորգետնյա ավտոկայանատեղիները և հասարակական սենքերը (տարածքները) պետք է հագեցած լինեն նշված դետեկտորներով և հրդեհաշիջման հիմնական սարքավորումներով՝ համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի:
12. Կենտրոնացված ջերմամատակարարման բացակայության դեպքում որպես գազի կամ հեղուկ վառելիքի վրա աշխատող ջերմային էներգիայի աղբյուրներ պետք է օգտագործվեն լիովին գործարանային արտադրության ավտոմատացված, էներգախնայող սարքավորումներ: Այս ջերմային գեներատորները պետք է տեղադրվեն անհատական բնակելի տան օդափոխվող տարածքում` առաջին կամ որմնախարսխային հարկում, նկուղում կամ տանիքում: Խոհանոցում կարող են տեղադրվել մինչև 35 կՎտ ջերմային հզորությամբ սարքավորում:
13. Սենքը, որտեղ գտնվում է գազով կամ հեղուկ վառելիքով աշխատող սարքավորումը, պետք է համապատասխանի ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 և ՀՀ քաղաքաշինության նախարարի 2004 թվականի մարտի 26-ի N 29-Ն հրամանով հաստատված ՀՀՇՆ IV-12.03.01-2004 շինարարական նորմերի անվտանգության պահանջներին:
14. Գազամատակարարման համակարգի խողովակաշարը պետք է ուղղակիորեն անցկացվի անհատական բնակելի տան խոհանոցային հատվածով կամ դրա համար նախատեսված սենքով: Անհատական բնակելի տան ներքին գազամատակարարման համակարգը պետք է համապատասխանի ցածր ճնշման գազատարների պահանջներին` համաձայն ՀՀ քաղաքաշինության նախարարի 2004 թվականի մարտի 26-ի N 29-Ն հրամանով հաստատված ՀՀՇՆ IV-12.03.01 շինարարական նորմերի:
15. Կենտրոնացված գազամատակարարման բացակայության դեպքում խոհանոցային տեխնիկային՝ գազօջախներին գազ մատակարարելու համար թույլատրվում է օգտագործել հեղուկացված ածխաջրածնային գազերի գազաբալոնային կայանքներ՝ տեղադրված ինչպես տան արտաքին, այնպես էլ ներքին հատվածներում (տարածքներում): Միաժամանակ, թույլատրվում է տեղադրել ոչ ավելի, քան 50 լիտր տարողությամբ գազի բալոն՝ առավելագույնը երկու հարկանի տան ներսում՝ համաձայն ՀՀ քաղաքաշինության նախարարի 2004 թվականի մարտի 26-ի N 29-Ն հրամանով հաստատված ՀՀՇՆ IV-12.03.01-2004 շինարարական նորմերի:
16. Ջեռուցման, տաք ջրամատակարարման, գազամատակարարման (էլեկտրամատակարարման) համակարգերի սարքավորումները, ներառյալ պինդ վառելիքով աշխատող վառարաններն ու բուխարիները, սալօջախները և ծխնելույզները պետք է նախատեսվեն (տեղակայվեն) հատուկ միջոցառումների իրականացմամբ` անհատական բնակելի տան հրդեհային անվտանգությունն ապահովելու համար` ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանով հաստատված ՀՀՇՆ IV-12.02.01-2004 շինարարական նորմերի ​​պահանջներին համապատասխան: Խոհանոցային տեխնիկական՝ գազամատակարարման, ջեռուցման սարքերը, սարքավորումները պետք է տեղադրվեն` հաշվի առնելով արտադրողի ցուցումներում պարունակվող անվտանգության պահանջները:
17. Պինդ վառելիքի խորդանոցը թույլատրվում է տեղակայել առաջին, որմնախարսխային հարկերում կամ տան նկուղում:
18. Գազային բուխարիները պետք է հավաքովի լինեն: Այրման արգասիքները պետք է տարհանվեն դեպի ծխնելույզ: Բուխարիների տեղադրումը և դրանց գազի այրիչների անվտանգության ավտոմատացումը պետք է իրականացվեն արտադրողի ցուցումների պահանջներին համապատասխան:
19. Էլեկտրական կայանքները պետք է բավարարեն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարականնորմերի ​​և ազգային ստանդարտների պահանջներին և հագեցած լինեն մնացորդային հոսանքի սարքերով (ՊԱՍ):
20. Շինարարական կոնստրուկցիաների անմիջականորեն մակերևույթին կամ դրանց ներսում թաքնված էլեկտրամոնտաժը պետք է կատարվի մալուխով կամ բոցի տարածումը կանխող պատյաններով մեկուսացված լարերով: Թույլատրվում է նման մետաղալար կամ մալուխ ուղղակիորեն անցկացնել տան կոնստրուկցիաների միջով (առանց խողովակների օգտագործման):
21. Էլեկտրական վառարանները, որոնք օգտագործվում են շոգեբաղնիքի սենյակի համար, պետք է լինեն գործարանային արտադրության և ունենան ավտոմատ պաշտպանություն և անջատիչ սարք՝ ըստ տեխնիկական պահանջների:
22. Արտաքին հրդեհաշիջման համար ջրամատակարարման համակարգին ներկայացվող պահանջները պետք է համապատասխանեն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերին:
23. **ԱՆՀԱՏԱԿԱՆ ԲՆԱԿԵԼԻ ՏՆԵՐԻ ԱՆՎՏԱՆԳ ՇԱՀԱԳՈՐԾՄԱՆ ՊԱՀԱՆՋՆԵՐ**
24. Անհատական բնակելի տունը պետք է նախագծված, տեղադրված և սարքավորված լինի այնպես, որ կանխվի բնակիչների վնասվածքների ստացման ռիսկը անհատական բնակելի տան ներսում և շրջակայքում, տուն մտնելիս և դուրս գալիս, ինչպես նաև ներբնակարանային սարքավորումներից օգտվելիս:
25. Աստիճանավանդակների և թեքահարթակների թեքությունն ու լայնությունը, աստիճանների բարձրությունն, աստիճանահարթակի լայնությունը, նկուղի, շահագործվող ձեղնահարկի, անցումների բարձրությունը, հատակի մակարդակների տարբերություններն, ինչպես նաև դռների չափերը պետք է ապահովեն շարժման հարմարավետությունն ու անվտանգությունը՝ կահույքի ու ներքին սարքավորումների տեղափոխման հնարավորությունը: Չի թույլատրվում օգտագործել տարբեր բարձրությամբ աստիճաններով աստիճանավանդակներ:
26. Անհատական բնակելի տների համար, ըստ պատվիրատուի-սեփականատիրոջ (կամ լիազորված անձի) առաջադրանքի-հայեցողության, կարող է նախատեսվել անհատական բնակելի տան ընթացիկ նորոգման՝ ներքին հարդարման, օգտագործված շինարարական նյութերի մասնակի նորոգման և փոխարինման, էներգաարդյունավետ վերանորոգման՝ պատուհանների և դռների փոխարինման, հատակների, պատերի և միջնորմների ջերմամեկուսացման, հարդարման, խոհանոցի և սանիտարական սարքավորումների, սանդուղքների և սանդղամուտքերի, ինժեներական հաղորդակցուղիների՝ ջրամատակարարման, գազամատակարարման, ջեռուցման և կոյուղու համակարգերի և սարքերի փոխարինման/կառուցման, տարածքի բարեկարգման հնարավորություն և այլն՝ առանց անհատական բնակելի տան կոնստրուկտիվ համակարգի փոփոխման, նախագծային փաստաթղթեր չպահանջող աշխատանքների մասով, որոնք ՀՀ կառավարության 2015 թվականի մարտի 19-ի N596-Ն որոշմամբ ամրագրված կարգի համաձայն դասակարգված են որպես ցածր ռիսկայնության միջոցառումներ (աշխատանքներ): Անհատական բնակելի տան շահագործման մատչելիությունն ապահովող միջոցառումների շրջանակներում նախատեսվող թեքահարթակների, վերելակների և վերհան սարքերի տեղակայման աշխատանքները պետք է իրականացվեն համապատասխան նախագծային լուծումների (այդ թվում էսքիզային նախագծի) և <Տեխնիկական անվտանգության ապահովման պետական կարգավորման մասին> օրենքի պահանջների համաձայն:
27. Աստիճանների, պատշգամբների, խորշապատշգամբների, դարավանդների (տերասների), տանիքների և նիշերի անկմամբ այլ վտանգավոր հատվածներում բազրիքների բարձրությունը պետք է բավարար լինի ընկնելուց խուսափելու համար, բայց 0.9 մ-ից ոչ պակաս: Ցանկապատող կոնստրուկցիաները պետք է լինեն անընդմեջ, կահավորված բռնակներով և հաշվարկված դիմակայելու առնվազն 0,3 կՆ / մ բեռների:
28. Անհատական բնակելի տների համար ամառային սենյակների (պատշգամբների և խորշապատշգամբների) ցանկապատերը պետք է նախատեսվեն` հաշվի առնելով տեղաշարժման դժվարություններ ունեցող, ներառյալ հաշմանդամություն ունեցող թիկնաթոռ-սայլակով անձանց հնարավորությունը` համաձայն ՀՀ ԿԱ քաղաքաշինության պետական կոմիտեի նախագահի 2018 թվականի ապրիլի 5-ի N 43-Ա հրամանով հավանության արժանացած ՀՀԿՀ 23-101-2018 կանոնների հավաքածուի պահանջների։
29. Անհատական բնակելի տան և հողամասի համար կարող են նախատեսվել տեխնիկական ազդանշանման անվտանգության միջոցառումներ՝ հատուկ համակարգերի նախատեսմամբ՝ ՀՀ արտակարգ իրավիճակների նախարարության կողմից արտոնված:
30. Նկուղային (որմնախարսխային) հարկերի տարածքներում անհրաժեշտ է նախատեսել բնակչության անվտանգությանն ուղղված քաղաքացիական պաշտպանության պաշտպանական սենքեր երկակի օգտագործման համար՝ արտակարգ իրավիճակներում որպես պարզ թաքստոց շահագործելու նպատակով՝ ՀՀ քաղաքաշինության կոմիտեի նախագահի 2022 թվականի ապրիլի 4-ի N 06-Ն հրամանով հաստատված ՀՀՇՆ 31-03.02-2022 շինարարական նորմերի պահանջներին համապատասխան:
31. Անհատական բնակելի տան տարրերի կոնստրուկտիվ լուծումները (այդ թվում սնամեջ հատվածների տեղադիրքը, կոնստրուկցիաների միջով խողովակաշարերի անցկացման տեղերի հերմետիկացման եղանակները, օդափոխության բացվածքների կազմակերպումը և ջերմամեկուսացման տեղադրումը և այլն) պետք է ապահովեն կրծողների և միջատների ներթափանցումից պաշտպանություն՝ համաձայն [ՀՀ առողջապահության նախարարի 2014 թվականի մայիսի 5-ի N 17-Ն հրամանով հաստատված N2.1.7.006-14 սանիտարական կանոնների և նորմեր](http://www.arlis.am/DocumentView.aspx?DocID=91008)ի։
32. Անհատական բնակելի տան ինժեներական համակարգերը պետք է նախագծվեն և մոնտաժվեն` հաշվի առնելով համապատասխան նորմատիվ փաստաթղթերում պարունակվող անվտանգության պահանջները և սարքավորումներ արտադրողների ցուցումների հրահանգները: Ընդ որում՝ ջեռուցման սարքերի և ջեռուցման մատակարարման խողովակաշարերի հասանելի մասերի մակերևույթի ջերմաստիճանը չպետք է գերազանցի 70° С, եթե միջոցներ ձեռնարկվեն մարդկանց կողմից դրանց դիպչելը կանխելու համար, իսկ այլ դեպքերում` 90° С։ Այլ խողովակաշարերի և ծխնելույզների մակերևույթի ջերմաստիճանը չպետք է գերազանցի 40° С։
33. Օդի ջեռուցման սարքերի ելքից 10 սմ հեռավորության վրա տաք օդի ջերմաստիճանը չպետք է գերազանցի 70° С, տաք ջրամատակարարման համակարգում տաք ջրի ջերմաստիճանը չպետք է գերազանցի 60 ° C:
34. 3-րդ սեյսմիկ գոտում կառուցված անհատական բնակելի տան տեխնիկական սարքերն ու սարքավորումները, որոնց տեղաշարժը կարող է հանգեցնել հրդեհի կամ պայթյունի, պետք է ապահով ամրացվեն և մեկուսացված լինեն կոնստրուկցիաներից` համաձայն ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 շինարարական նորմերի:
35. **ՆԵՐԲՆԱԿԱՐԱՆԱՅԻՆ ՍԱՐՔԱՎՈՐՈՒՄՆԵՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐ**
36. Պետական ​​և համայնքային բնակարանային ֆոնդին պատկանող անհատական բնակելի տներում, ներառյալ սոցիալական օգտագործման բնակարանային ֆոնդը, ներբնակարանային սարքավորումները պետք է տեղակայվեն՝ համաձայն ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանով հաստատված ՀՀՇՆ IV-12.02.01-2004 շինարարական նորմերի:
37. Անհատական բնակելի տներում թույլատրվում է նախատեսել ստորգետնյա ջրատարներից կամ ջրամբարներից ջրամատակարարման անհատական ​​և կոլեկտիվ աղբյուրներ` յուրաքանչյուր անձի համար առնվազն 60 լիտր խմելու ջրի օրական սպառման չափով՝ համաձայնեցնելով ինժեներական ենթակառուցվածքի մատակարար կազմակերպության հետ:
38. Նախագծելիս՝ համայնքների ղեկավարների կողմից (ինժեներական ենթակառուցվածքների Մատակարար կազմակերպությունների տվյալների համաձայն) պետք է տրամադրվեն ինժեներական և տեխնիկական սպասարկման ցանցերի և ռեսուրսների մատակարարման աղբյուրներին միացման տեխնիկական պայմանները կամ ելակետային տվյալները` համաձայն ՀՀ կառավարության 2015 թվականի մարտի 19-ի N596-Ն որոշմամբ հաստատված կարգի.

1) էլեկտրամատակարարում և վերելակներ (առկայության դեպքում),

2) ջրամատակարարում և կոյուղի՝ հաշվի առնելով արտաքին ցանցերի (առկայության դեպքում) մուտքերը հարակից տարածք՝ համաձայն ՀՀ քաղաքաշինության նախարարի 2014 թվականի մարտի 17-ի N 80-Ն հրամանով հաստատված ՀՀՇՆ 40-01.01-2014 շինարարական նորմերի, խմելու ջրի կենտրոնացված համակարգերի ջրի որակի պահանջներ ՀՀ[առողջապահության նախարարի 2014 թվականի հուլիսի 3-ի N 43-Ն հրամանով հաստատված N 2.1.7.015-14 սանիտարական կանոնների և նորմերի](http://www.arlis.am/DocumentView.aspx?DocID=92359) համաձայն, ոչ կենտրոնացված ջրամատակարարման և կեղտաջրերի հեռացման ընթացքում մակերեսային ջրերի պահպանության համար։

3) ջեռուցում և օդափոխություն բնական օդի փոխանակմամբ` համաձայն ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանով հաստատված ՀՀՇՆ IV-12.02.01-2004 շինարարական նորմերի,

4) գազամատակարարում (առկայության դեպքում)` ՀՀ քաղաքաշինության նախարարի 2004 թվականի մարտի 26-ի N 29-Ն հրամանով հաստատված ՀՀՇՆ IV-12.03.01-2004 շինարարական նորմերի համաձայն,

5) տեղեկատվություն կապի համակարգերի ապահովման վերաբերյալ :

1. Կեղտաջրերի հեռացման համար պետք է ապահովվի կոյուղու համակարգ` համաձայն ՀՀ քաղաքաշինության նախարարի 2014 թվականի մարտի 17-ի N 80-Ն հրամանով հաստատված ՀՀՇՆ 40-01.01-2014 շինարարական նորմերի, արտաքին ցանցերի և կառույցների առկայության դեպքում, ներառյալ կենտրոնացված, տեղական կամ անհատական, սեպտիկ, ներծծող կամ սանիտարական անհատական ​​կենսաբանական մաքրմամբ:
2. Կեղտաջրերը և պինդ թափոնները պետք է հեռացվեն առանց տարածքի և ջրատարերի աղտոտման` համաձայն ՀՀ առողջապահության նախարարի 2009 թվականի դեկտեմբերի 22-ի N 25-Ն հրամանով հաստատված N 2.1.7.002-09 սանիտարական կանոնների և նորմերի:
3. Ջեռուցման ժամանակահատվածում, տվյալ կլիմայական շրջանի համար սահմանված արտաքին օդի հաշվարկային ցուցանիշների դեպքում, ջեռուցման համակարգը և շենքի պարփակող կոնստրուկցիաները պետք է նախագծված լինեն` ապահովելու համար սենյակում օդի ջերմաստիճանը ԳՕՍՏ 30494 ստանդարտով սահմանված թույլատրելի սահմաններում, առնվազն 20 °C՝ մարդկանց մշտական ​​բնակության համար նախատեսված բոլոր սենյակների համար` ըստ ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանով հաստատված ՀՀՇՆ IV-12.02.01-2004 շինարարական նորմերի, խոհանոցներում (խոհանոց ճաշասենյակներ և խորշախոհանոց) և զուգարաններում (սանհանգույցներում)` 18° С, լոգասենյակներում, ցնցուղարաններում` 24° С:
4. Տարվա ցուրտ ժամանակահատվածում անհատական բնակելի տանը օդամղմամբ օդային ջեռուցման համակարգ տեղադրելիս այն պետք է նախագծված լինի ԳՕՍՏ 30494 ստանդարտի համաձայն՝ տարածքներում միկրոկլիմայի հարաչափերի արդյունավետ արժեքներ ապահովելու համար (ջերմաստիճան, հարաբերական խոնավություն և օդի արագություն, արդյունքում սենյակի ջերմաստիճանը և դրա տեղական անհամաչափությունը): Օդափոխման համակարգը` համաձայն ՀՀ քաղաքաշինության նախարարի 2004 թվականի օգոստոսի 4-ի N 83-Ն հրամանով հաստատված ՀՀՇՆ IV-12.02.01-2004 շնարարական նորմերի, պետք է պահպանի օդի մաքրությունը (որակը) տարածքներում և դրա ընդունման և բաշխման համաչափությունը: Օդափոխումը կարող է լինել՝

1) օդի հեռացումը բնական մղումով՝ օդափոխման խողովակներով,

2) օդի ներածման-արտածման մեխանիկական մղումով, ներառյալ օդով ջեռուցման հետ զուգակցված,

3) զուգորդված՝ բնական ներածման և օդափոխման ուղիների միջոցով օդի արտածմամբ` մեխանիկական մղման մասնակի օգտագործմամբ:

1. Օդահեռացումը պետք է ապահովվի խոհանոցից, զուգարանից (սանհանգույցից), լոգարանից, ցնցուղարանից և անհրաժեշտության դեպքում այլ սենյակներից:
2. Սենյակներից, որտեղ կարող են լինել վնասակար նյութեր կամ տհաճ հոտեր, օդը պետք է հեռացվի անմիջապես դուրս և չմտնի այլ սենյակներ, այդ թվում` օդափոխման խողովակների միջոցով:
3. Բնական օդափոխություն ապահովելու համար անհրաժեշտ է ապահովել սենքերի օդափոխման հնարավորություն պատուհանների, վերնափեղկերի, և օդափոխման այլ բացվածքների միջոցով:
4. Անհատական բնակելի տան օդափոխման համակարգի նվազագույն արտադրողականությունը սպասարկման ռեժիմում պետք է որոշվի` մարդկանց մշտական ​​ներկայությամբ սենյակներում 1 ժամվա ընթացքում օդի ծավալի առնվազն միապատիկ փոխանակման հիման վրա: Սպասարկման ռեժիմում խոհանոցից մեկ ժամվա ընթացքում պետք է հեռացնել առնվազն 60 մ3 օդ, լոգարանից, ցնցուղարանից, զուգարանից (սանհագույցից)` ժամում 25 մ3 օդ:
5. Օդափոխանակության կրկնելիությունն այլ սենքերում, ինչպես նաև չգործող ռեժիմում բոլոր օդափոխվող սենքերում, պետք է կազմի ժամում սենքի ծավալի առնվազն 0.2 մասը:
6. Անհատական բնակելի տներում գազամատակարարման և գազի բաշխման համակարգերը պետք է նախագծվեն ՀՀ քաղաքաշինության նախարարի 2004 թվականի մարտի 26-ի N 29-Ն հրամանով հաստատված ՀՀՇՆ IV-12.03.01-2004 շինարարական նորմերի համաձայն:
7. Անհատական բնակելի տան էլեկտրամատակարարումը և էլեկտրական սարքավորումները (ինժեներատեխնիկական համակարգերը` տեխնիկական սարքավորանքների ամբողջությունը՝ անհատական բնակելի տան ջեռուցման, հովացման, օդափոխման, տաք ջրամատակարարման, լուսավորման կամ դրանց համակցության ապահովման համար) պետք է նախատեսվեն էներգախնայողության և էներգաարդյունավետության համակարգերի ներառմամբ՝ հաշվի առնելով ՎՍՆ 59-88 շինարարական նորմերի պահանջները: Ներբնակարանային էլեկտրամատակարարման ցանցը պետք է հագեցած լինեն ավտոմատ անջատման պաշտպանիչ սարքերով (ԱՊՍ)` համաձայն ՀՀ քաղաքաշինության նախարարի 2014 թվականի մարտի 17-ի N78-Ն հրամանով հաստատված ՀՀՇՆ 21-01-2014 շինարարական նորմերի:
8. Անհատական բնակելի տանը ազդանշանային ցանց պետք է տեղադրվի համաձայն ՎՍՆ 60-89 շինարարական նորմերին, հեռահաղորդակցության համակարգեր տեղադրելիս` ղեկավարվել ՎՍՆ 59-88 շինարարական նորմերով:
9. Վերականգնվող էներգիայի սարքավորումները պետք է նախագծվեն արտադրողի կողմից դրանց օգտագործման հրահանգներին համապատասխան:
10. Սարքավորումները և դրանց համակարգերը պետք է ամրացվեն անհատական բնակելի տան (շենքի) կոնստրուկցիաներին այնպես, որ դրանց աշխատունակությունը չխաթարվի կոնստրուկցիաների հնարավոր տեղաշարժերից: Սարքավորումները և դրանց համակարգերը, որոնց շահագործման վրա կարող է բացասաբար ազդել ցածր ջերմաստիճանը, պետք է պաշտպանված լինեն ցածր ջերմաստիճանի ազդեցությունից՝ համաձայն ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 շինարարական նորմերի:
11. Ինժեներական ​​հաղորդակցուղիների միացումները բարդ երկրաբանական պայմաններ ունեցող տարածքներում, օրինակ սեյսմիկ 3-րդ գոտում կամ անբարենպաստ գնահատվող IV կարգի գրունտներում, սողանքային տեղամասերում անհատական բնակելի տների կառուցման/վերակառուցման դեպքում, որոնք ենթակա են սեյսմիկ ազդեցությունների, նստվածքների և գրունտի այլ շարժումների, ներառյալ ցրտահարության ազդեցության, պետք է իրականացվեն` հաշվի առնելով նշված գործոնները, նախագծային հատուկ պահանջների կամ մշակված հատուկ տեխնիկական պայմանների (ՀՏՊ) առկայությամբ:
12. Պետք է ապահովել բնակելի տան ինժեներական համակարգերի սարքավորումներին, ամրաններին ու սարքերին և դրանց միացումներին հասանելիության հնարավորություն` ստուգման, պահպանման, վերանորոգման և փոխարինման համար:
13. Անհատական բնակելի տան կառուցվածքում հասարակական տարածքների շահագործումից կոշտ կենցաղային թափոնների հավաքումը և հեռացումը պետք է կազմակերպվի համաձայն ՀՀ առողջապահության նախարարի 2009 թվականի դեկտեմբերի 22-ի N 25-Ն հրամանով հաստատված N 2.1.7.002-09 սանիտարական կանոնների և նորմերի:
14. Անհատական բնակելի տան հողատարածքի և դրան հարակից տարածքների բարեկարգումն անհրաժեշտ է իրականացնել ՀՀ քաղաքաշինության կոմիտեի նախագահի 2022 թվականի հունիսի 21-ի N12-Ն հրամանով հաստատված ՀՀՇՆ 30-02-2022 շինարարական նորմերի համաձայն:
15. Անհատական բնակելի տան կառուցման, վերակառուցման, հիմնանորոգման, ընդլայնման, վերազինման, արդիականացման աշխատանքներն իրականացվում են սահմանված կարգով հաստատված նախագծային փաստաթղթերի առկայությամբ, այդ թվում քաղաքաշինության բնագավառի պետական լիազորված մարմնի կողմից հաստատված բազմակի օգտագործման օրինակելի նախագծերի կիրառմամբ՝ համաձայն ՀՀ կառավարության 2015 թվականի մարտի 19-ի N596-Ն որոշմամբ հաստատված կարգով:
16. Անհատական բնակելի տան վերակառուցման, հիմնանորոգման, ընդլայնման, վերազինման, արդիականացման աշխատանքներն իրականացվում են օրենսդրորեն հիմնավորված <պատճառաբանության> հիմքով՝ անհատական բնակելի տան սեփականատիրոջ դիմումի համաձայն, կատարման ենթակա աշխատանքները անհատական բնակելի տան շենքի (կամ շենքերի, շինությունների) տեխնիկական վիճակի հետազննության եզրակացությամբ միջին, միջինից բարձր, բարձր ռիսկայնության աստիճանով դասակարգված լինելու պայմանով՝ համայնքի ղեկավարի կողմից տրամադրված ճարտարապետահատակագծային առաջադրանքի, նախագծային փաստաթղթերի, կառուցապատման թույլտվությունների առկայությամբ (առանց հարևան սեփականատերերի համաձայնության):
17. Տարածքներում, որտեղ, ըստ ինժեներական և բնապահպանական հետազոտությունների, կան գրունտային գազերի արտանետումներ (ռադոն, մեթան, թորին), տներ կառուցելիս պետք է միջոցներ ձեռնարկվեն հողի հետ շփման եզրեր ունեցող հատակները և նկուղի պատերը մեկուսացնելու համար` գրունտային գազերի ներթափանցումը կանխելու և բնական օդափոխություն ապահովելու համար:
18. Տարածքների, օդատարների և խողովակաշարերի արտաքին և ներքին պատող կոնստրուկցիաների ձայնամեկուսացումը պետք է ապահովի աղմուկի ներթափանցումը արտաքին աղբյուրներից, ինչպես նաև ինժեներական համակարգերի սարքավորումների աղմուկի նվազեցումը՝ մինչև ՀՀ քաղաքաշինության նախարարի 2014 մարտի 17-ի N 79-Ն հրամանով հաստատված ՀՀՇՆ 22-04-2014 շինարարական նորմերով սահմանված թույլատրելի մակարդակը:
19. Կցաշար (բլոկավորված) անհատական բնակելի տները բաժանող պատերը պետք է ունենան աղմուկի օդային մեկուսացման ինդեքս` առնվազն 52 Դբ:
20. Անհատական բնակելի տան սենքերում պետք է նախատեսել.

1) ինսոլյացիա ՀՀ կառավարությանն առընթեր քաղաքաշինության պետական կոմիտեի նախագահի 2017 թվականի ապրիլի 13-ի N 56-Ն հրամանով հաստատված ՀՀՇՆ 22-03-2017 շինարարական նորմերի համաձայն,

2) բնական և արհեստական ​​լուսավորություն` ՀՀ կառավարությանն առընթեր քաղաքաշինության պետական կոմիտեի նախագահի 2017 թվականի ապրիլի 13-ի N 56-Ն հրամանով հաստատված ՀՀՇՆ 22-03-2017 շինարարական նորմերի համաձայն:

1. Լուսային բացվածքների մակերեսի հարաբերակցությունը բնակելի տարածքների և խոհանոցների հատակի մակերեսին պետք է կազմի առնվազն 1/8 : Ձեղնահարկի հատակների համար թույլատրվում է ընդունել այս հարաբերակցությունը առնվազն 1/10:
2. Բնակելի սենյակները և խոհանոցները պետք է ապահովված լինեն բնական լույսով:
3. Ներկառուցված հասարակական տարածքների բնական լուսավորության անհրաժեշտությունը պետք է սահմանվի ՀՀ քաղաքաշինության կոմիտեի նախագահի 2020 թվականի դեկտեմբերի 10-ի N 95-Ն հրամանով հաստատված ՀՀՇՆ 31-03- «Հասարակական շենքեր և շինություններ» շինարարական նորմերի համաձայն:
4. Անհատական բնակելի տան շենքի պատող կոնստրուկցիաները պետք է ունենան ջերմամեկուսացում (էներգախնայող միջոցառումների կատարմամբ), պաշտպանություն արտաքին ցուրտ օդի ներթափանցումից և գոլորշիների արգելք` ներսից ջրի գոլորշու արտածումից, ապահովելով.

1) կառուցվածքների ներքին մակերևույթների վրա պահանջվող ջերմաստիճանը և տարածքի ներսում կոնդենսատի բացակայությունը,

2) կառույցներում խոնավության կուտակման կանխարգելումը,

3) ներքին տարածքների ջերմաստիճանային և խոնավության ռեժիմի, ջեռուցման, շենքի միկրոկլիմայի համար նվազագույն թույլատրելի ցուցանիշները :

1. Ներքին օդի և արտաքին պատի կոնստրուկցիաների ներքին մակերևույթի ջերմաստիճանների տարբերությունը ներքին օդի հաշվարկային ջերմաստիճանի դեպքում չպետք է գերազանցի 4° C, իսկ առաջին հարկի հատակի կառուցվածքների համար` 2°C: Արտաքին օդի հաշվարկային ջերմաստիճանի դեպքում պատուհանների կառուցվածքային տարրերի ներքին մակերևույթի ջերմաստիճանը չպետք է լինի 3° C- ից ցածր:
2. Անհատական բնակելի տան սենքերը պետք է պաշտպանված լինեն անձրևի, հալոցքի, ստորերկրյա ջրերի և կենցաղային ջրերի արտահոսքից:

**11.ԷՆԵՐԳԱԽՆԱՅՈՂՈՒԹՅՈՒՆ**

1. Անհատական բնակելի տունը պետք է նախագծված լինի այնպես, որ ԳՕՍՏ ԻՍՕ 14644 և ԳՕՍՏ 30494 ստանդարտներին համաձայն ապահովի չվերականգնվող էներգիայի ռեսուրսների արդյունավետ և տնտեսավետ օգտագործումը:
2. Էներգախնայողության չափանիշներին համապատասխանությունը պետք է գնահատվի` հաշվի առնելով անհատական բնակելի տան շենքի կոնստրուկցիաների և ինժեներական համակարգերի բնութագրերը՝ անհատական բնակելի տան շենքի ջեռուցման համար հատուկ էներգիայի հարաբերական սպառման ցուցանիշով:
3. Անհատական բնակելի տան շենքի էներգաարդյունավետության գնահատումը պետք է իրականացվի ըստ նրա շենքային կառուցվածքների բնութագրերի` համաձայն ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 շինարարական նորմերի ՀՀ կառավարության 2018 թվականի ապրիլի 12-ի N 426-Ն որոշմամբ հաստատված տեխնիկական կանոնակարգով սահմանված պահանջներին և ինժեներական համակարգերի` հետևյալ պայմաններին համապատասխան.

1) փակվող կառույցների ջերմության բերված և օդի թափանցելիության նվազեցված դիմադրությունը ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 շինարարական նորմերով պահանջվողից ցածր չէ,

2) ջեռուցման, օդափոխության, օդորակման և տաք ջրամատակարարման համակարգերն ունեն ձեռքով կամ ավտոմատ կառավարում,

3) էներգետիկ ռեսուրսների կենտրոնացված մատակարարմամբ ինժեներական համակարգերը պետք է հագեցած լինեն ջերմային էներգիայի, սառը և տաք ջրի, էլեկտրաէներգիայի և գազի հաշվիչ սարքերով:

1. Ջեռուցման էներգիայի սպառման ինտեգրված ցուցիչով անհատական բնակելի տան էներգաարդյունավետությունը գնահատելիս, միկրոկլիմայի և օդի որակի ստանդարտացված չափորոշիչները պահպանելու համար ջերմային էներգիայի տեսակարար ծախսի հաշվարկային q արժեքը չպետք է գերազանցի ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 շինարարական նորմերում բերված q արժեքի առավելագույն թույլատրելի սահմանը:
2. Ընդ որում, տան ինժեներական համակարգերը պետք է կարգավորվեն ձեռքով կամ ավտոմատ կերպով:
3. Ջեռուցման համար հատուկ ջերմության հարաբերական սպառման հաշվարկային արժեքը պետք է որոշվի որպես անհատական բնակելի տան ջերմային կորստի գումար (փակվող կառույցների միջոցով և օդափոխության պատճառով) ջեռուցման ժամանակահատվածի համար, ջեռուցվող սենյակների 1 մ2 մակերեսի և ջեռուցման ժամանակաշրջանի ջերմաստիճանների օրերի քանակի նկատմամբ:
4. Էներգախնայողության պահանջների կատարումը գնահատվում է պատող շինարարական կոնստրուկցիաների ջերմատեխնիկական բնութագրով և ինժեներական համակարգերով կամ անհատական բնակելի տան ջեռուցման և օդափոխության ջերմային էներգիայի տեսակարար ծախսի համալիր ցուցանիշով համաձայն ՀՀ քաղաքաշինության նախարարի 2011 թվականի սեպտեմբերի 26-ի N 167-Ն հրամանով հաստատված ՀՀՇՆ II-7.01-2011, ՎՍՆ 59-88 և ՀՀ գործող այլ շինարարական նորմերի:
5. Անհատական բնակելի տան տեխնիկատնտեսական բնութագրի և ջեռուցման համար ծախսվող էներգիայի տեսակարար ծախսի հետագա կրճատման նպատակով առաջարկվում է նախատեսել՝

1) բնակելի տան ծավալահատակագծային կոմպակտ (օպտիմալ/բարենպաստ) լուծում, այդ թվում՝ արտաքին պատերի մակերեսի կրճատմանն ու մասնաշենքի տարրերի ջերմամեկուսացմանը, էներգաարդյունավետ շինարարական նյութերի (ապրանքների) և միջոցառումների (նոր տեխնոլոգիաների) կիրառմանը նպաստող և այլն,

2) շենքի և նրա սենքերի կողմնորոշումն երկրի կողմերի նկատմամբ, հաշվի առնելով սառը քամիների առավելագույն ուղղությունները և արևային ճառագայթման հոսքերը,

3) արդյունավետ ինժեներական սարքավորման օգտագործումը, ՕԳԳ-ով բարձր անվանակարգման շարքին համապատասխան,

4) դուրս մղվող օդի և կոյուղաջրերի ջերմության օգտահանումը, վերականգնվող էներգիայի աղբյուրների օգտագործումը (արևային, քամու և այլն):

1. Պետական միջոցների հաշվին կառուցվող, նորոգվող, վերակառուցվող բնակելի շենքերի (տների) համար իրականացվում է էներգետիկ փորձաքննություն (աուդիտ) ՀՀ կառավարության 2006 թվականի օգոստոսի 31-ի N 1399-Ն որոշմամբ հաստատված պահանջներին համապատասխան, և ելակետային տվյալների հիման վրա էլ կազմվում են նախագծային փաստաթղթեր:
2. Պետական միջոցների հաշվին կառուցվող բնակելի շենքերի կառուցման, վերակառուցման, նորոգման ճարտարապետահատակագծային առաջադրանքում ներառվում են ՀՀ կառավարության 2018 թվականի ապրիլի 12-ի N 426-Ն որոշմամբ հաստատված տեխնիկական կանոնակարգում նշված էներգետիկ բնութագրերի նվազագույն պահանջները, եթե դրանք տեխնիկապես, գործառնական և տնտեսական առումներով իրագործելի են: Այդ պահանջները կիրառվում են նաև ամբողջովին վերակառուցվող/հիմնանորոգվող շենքի կամ դրա հատվածի նկատմամբ:
3. Շենքերի վերակառուցման, նորոգման դեպքում պատող կոնստրուկցիայի մաս կազմող և դրա էներգաարդյունավետության վրա զգալի ազդեցություն ունեցող կոնստրուկտիվ տարրի արդիականացման կամ փոխարինման դեպքում գործում են ՀՀ կառավարության 2018 թվականի ապրիլի 12-ի N 426-Ն որոշմամբ հաստատված տեխնիկական կանոնակարգի պահանջները, եթե դրանք տեխնիկական, գործառնական և տնտեսական առումներով իրագործելի են:
4. Պատող կոնստրուկցիաների ջերմափոխադրման դիմադրությունը՝ ՀՀ քաղաքաշինության նախարարի 2016 թվականի հունիսի 16-ի N 120-Ն հրամանով հաստատված ՀՀՇՆ 24-01-2016 շինարարական նորմերով պահանջվածից ավելի ցածր արժեքի դեպքում, կարող է վերանայվել նախագծային այլընտրանքային լուծումների առկայությամբ:
5. Անհատական բնակելի տունը պետք է դասակարգվի էներգաարդյունավետության որոշակի կատեգորիայի՝ կախված հաշվարկվող ջերմային էներգիայի հատուկ սպառման առավելագույն թույլատրելի նորմատիվ արժեքի հարաբերակցությունից (https://api.docs.cntd.ru/img/45/60/39/91/6/bd33335a-7e27-4303-9f50-fd1ddd5e175c/P01D50000.png)․
6. K> 1.25 – առավել բարձր էներգաարդյունավետությամբ տուն,
7. K = 1.25-1.1 -բարձր էներգաարդյունավետությամբ տուն,
8. K = 1.1-1.0 - նորմալ էներգաարդյունավետությամբ տուն:
9. Էներգաարդյունավետության կատեգորիան անձնագրում պետք է մուտքագրվի անհատական բնակելի տունը շահագործման հանձնելիս և հստակեցվի շահագործման ընթացքում՝ հաշվի առնելով էներգախնայողության միջոցառումների կիրառումը:
10. Բնակելի տան ինժեներական ապահովման միջոցառումները մշակելիս թույլատրվում է տեղադրել ներբնակարանային սարքավորումներ` վերականգնվող (արևային) էներգիայի աղբյուրների օգտագործման համար:
11. **ԸՆԴՀԱՆՈՒՐ, ՕԳՏԱԿԱՐ ԵՎ ՀԱՇՎԱՐԿԱՅԻՆ ՄԱԿԵՐԵՍՆԵՐԻ, ՇԻՆԱՐԱՐԱԿԱՆ ԾԱՎԱԼԻ, ԿԱՌՈՒՑԱՊԱՏՄԱՆ ՄԱԿԵՐԵՍԻ, ՀԱՐԿԱՅՆՈՒԹՅԱՆ ՀԱՇՎԱՐԿԻ ԿԱՆՈՆՆԵՐԸ**
12. Անհատակ բնակելի տան օժանդակ օգտագործման սենքերը ներառում են խոհանոցների, միջանցքների, լոգարանների, սանհանգույցների, ներկառուցված պահարանների, խորշապատշգամբների, դարավանդների, ծածկապատշգամբների, խորդանոցների, պահեստարանների, մառանների մակերեսները, ինչպես նաև ներբնակարանային աստիճաններով զբաղեցված տարածքների (ներքին սանդուղքով) զբաղեցրած մակերեսը։ Անհատական բնակելի տան ընդհանուր (այդ թվում բնակելի սենքի) մակերեսը որոշելու համար օգտագործվող հեռավորությունների չափումն իրականացվում է պատերի ողջ պարագծի երկայնքով հատակից 1,1 - 1,3 մետր բարձրության վրա:
13. Անհատական բնակելի տան, բնակելի սենքի ընդհանուր մակերեսը որոշելիս անհրաժեշտ է.
14. 2 մետր և ավելի բարձրությամբ խորշերի տարածքը ներառել այն սենքի ընդհանուր մակերեսում, որտեղ դրանք տեղակայված են: Կամարաձև բացվածքների մակերեսները՝ սկսած 2 մետր լայնությունից ներառել սենյակի ընդհանուր մակերեսում,
15. ներբնակարանային սանդուղքի թռիչքի տակ գտնվող հատակի մակերեսը՝ հատակից մինչև թռիչքի կառուցվածքային տարրի դուրս ցցված մասը 1,6 մետր և ավելի բարձրության դեպքում, ներառել այն սենյակի ընդհանուր մակերեսի մեջ, որում սանդուղքը գտնվում է,
16. դուրս ցցված կառուցվածքային տարրերով և ջեռուցման վառարաններով զբաղեցրած տարածքը, ինչպես դռան բացվածքի սահմաններում ընկած մակերեսը, չպետք է ներառվի տարածքի ընդհանուր տարածքի մեջ:
17. Անհատական բնակելի տան, սենքի ընդհանուր մակերեսի արժեքը որոշվում է քառակուսի մետրերով՝ կլորացված 0,1 քառակուսի մետրի ճշտությամբ, իսկ մակերեսների հաշվարկման համար օգտագործվող հեռավորությունների չափման միավորը՝ մետրն է կլորացված 0,01 մետրի ճշտությամբ:
18. **ԱՆՀԱՏԱԿԱՆ ԲՆԱԿԵԼԻ ՏԱՆ ԸՆԴՀԱՆՈՒՐ ՄԱԿԵՐԵՍԻ ՀԱՇՎԱՐԿ**
19. Անհատական բնակելի տան/շենքի ընդհանուր մակերեսը որոշվում է որպես շենքի բոլոր վերգետնյա և ստորգետնյա հարկերի (այդ թվում օժանդակ սենքերի) մակերեսների հանրագումար (ներառյալ տեխնիկական, մանսարդային, որմնախարսխային, շահագործվող տանիքի, արտաքին բաց սրահների, բաց խորշապատշգամբների)՝ չափված արտաքին պատերի ներքին մակերևույթների սահմանում՝պատշգամբների և լոջիաների մակերեսների հաշվառմամբ: Աստիճանավանդակների, վերելակների և այլ հորերի մակերեսը մտցվում է հարկի մակերեսի մեջ՝ տվյալ հարկի մակարդակում դրանց զբաղեցրած մակերեսով: Ձեղնահարկերի և տնտեսական ընդհատակի մակերեսը շենքի մակերեսի մեջ չի հաշվառվում: Բնակելի տներում/շենքերում սենքերի մակերեսը որոշվում է հատակի մակարդակում (շրիշակները հաշվի չառնելով) առանձին պատերի և միջնորմերի միջև դրանց չափերով: Մանսարդային սենքի մակերեսի որոշման ժամանակ հաշվի է առնվում 1.5մ-ից ոչ պակաս բարձրությամբ մակերեսը, հորիզոնի նկատմամբ 300  թեք առաստաղի, 1.1մ՝ 450 -ի և 0.5մ՝ 600  և ավելի թեքությունների դեպքում: Միջանկյալ մեծությունների դեպքում բարձրությունը որոշվում է միջարկմամբ: Ավելի փոքր բարձրությամբ սենքերի մակերեսներն ընդգրկվում են ընդհանուր մակերեսում 0.7 գործակցով, որի դեպքում պատի նվազագույն բարձրությունը պետք է լինի 1.2մ՝ 300, 0.8մ՝ 450 + 600  և չի սահմանափակվում 600  և ավելի թեք առաստաղի դեպքում:
20. Շենքի հարկաբաժնի մակերեսում ներառվում են պատշգամբների, խորշապատշգամբների, դարավանդների ու ծածկապատշգամբների, ինչպես նաև աստիճանավանդակների և աստիճանների մակերեսները՝ հաշվարկված նվազեցնող գործակիցների կիրառմամբ (օժանդակ օգտագործման սենքեր՝ **ներկառուցված պահարաններ, խորշապատշգամբներ՝ 0,5, պատշգամբներ, դարավանդներ՝ 0.3, ծածկապատշգամբներ, սառը խորդանոցներ՝ 1.0**), հաշվի առնելով դրանց մակերեսը տվյալ հարկի մակարդակում:
21. Բնակելի սենքերին են դասվում.

1) անհատական բնակելի տուն, բնակելի տան մաս,

2) բնակարան, բնակարանի մաս,

3) սենյակ:

1. Բնակելի տան ընդհանուր մակերեսը որոշվում է որպես բոլոր վերգետնյա և ստորգետնյա հարկերի մակերեսների հանրագումար (ներառյալ տեխնիկական, մանսարդային, որմնախարսխային)։
2. Բազմամակարդակ սենքերի, ինչպես նաև աստիճանավանդակների միջև ընկած աստիճանաքայլի լայնությունից ավելի տարածությունների և 3,6 մետրից բարձր առաստաղների դեպքում բացվածքները պետք է ներառել շենքի ընդհանուր մակերեսի միայն մեկ հարկի սահմաններում։
3. Արտաքին թեք պատերի դեպքում հարկի մակերեսը չափվում է հատակի մակարդակում։
4. Միջանկյալ արժեքների դեպքում բարձրությունը որոշվում է ինտերպոլյացիայի սկզբունքով:
5. **ՄԱՆՍԱՐԴԱՅԻՆ ՀԱՐԿԻ ՄԱԿԵՐԵՍԻ ՀԱՇՎԱՐԿ**
6. Ձեղնահարկը որպես բնակելի տարածք օգտագործման հնարավորությունը հաշվարկվում է հետևյալ բանաձևով.

ԱхԲ + 0,7хԳ (1)

որտեղ`

Ա – սենքերի ընդհանուր մակերեսը, որոնց բարձրությունը գերազանցում է 2,5 մ.

Բ – սենքերի ընդհանուր մակերեսը, որոնց բարձրությունը 1,1-ից 2,5 մ միջակայքում է.

Գ – սենքերի ընդհանուր մակերեսը, որոնց բարձրությունը տատանվում է 0,8 մ-ից մինչև 1,1 մ միջակայքում:

0,7 – ճշգրտման գործակից՝ առ այն, որ տեսականորեն տվյալ մակերեսը կարելի է օգտագործել, բայց էական սահմանափակումներով։

1. Բնակելի մակերեսը հաշվարկվում է, որպես բնակելի սենյակների մակերեսների հանրագումար։ Բնակելի սենյակները հաշվի են առնվում որպես մարդկանց մշտական ​​բնակության համար նախատեսված սենյակներ: Դրանք են հյուրասենյակը, ճաշասենյակը, ննջասենյակը, մանկական սենյակը, աշխատասենյակը, և հանդերձասենյակները նույնպես ներառված են այս հասկացությունում:
2. Խոհանոցը չի դասվում բնակելի մակերեսին, պայմանով, որ այն հյուրասենյակի մաս չի կազմում՝ ձևավորելով համակցված ճաշասենյակ։
3. **ԱՆՀԱՏԱԿԱՆ ԲՆԱԿԵԼԻ ՏԱՆ ՕԳՏԱԿԱՐ ՄԱԿԵՐԵՍ**
4. Բնակարանի օգտակար մակերեսը որոշվում է որպես դրանում տեղաբաշխված բոլոր սենյակների մակերեսների հանրագումար, ինչպես նաև պատշգամբների և միջնահարկերի, նախասրահի և այլնի, բացառությամբ աստիճանավանդակների, վերելակների հորերի, ներքին բաց աստիճանների և թեքահարթակների։
5. **ԱՆՀԱՏԱԿԱՆ ԲՆԱԿԵԼԻ ՏԱՆ ՀԱՇՎԱՐԿԱՅԻՆ ՄԱԿԵՐԵՍ**
6. Բնակարանի հաշվարկային մակերեսը որոշվում է որպես դրա մեջ ներառված սենքերի մակերեսների հանրագումար, բացառությամբ․
7. միջանցքների, նախամուտքերի, անցումների, աստիճանավանդակների, ներքին բաց աստիճանների,
8. վերելակների հորերի,
9. ինժեներական սարքավորումներ և ինժեներական ցանցեր տեղակայման համար նախատեսված սենքեր։
10. Անհատական բնակելի տան ընդհանուր, օգտակար և հաշվարկային մակերեսներում չեն ներառվում ձեղնահարկի, տեխնիկական ընդհատակի (տեխնիկական ձեղնահարկ) հատակից մինչև ելուստային կոնստրուկցիաների ներքևի նիշը 1,8 մետրից պակաս լինելու դեպքում, ինչպես նաև արտաքին նախամուտքերի, արտաքին պատշգամբների, սյունազարդ նախասրահների, սանդղամուտքի, արտաքին բաց աստիճանների և թեքահարթակների մակերեսները։
11. Անհատական բնակելի տան սենքերի մակերեսը որոշվում է՝ պատերի և միջնորմների ներքին մակերևույթների միջև չափման միջոցով՝ կտրված հատակի մակարդակում (առանց հաշվի առնելու շրիշակները)։
12. Անհատական բնակելի տան շենքի շինարարական ծավալը որոշվում է որպես 0.00 նիշից բարձր (վերգետնյա մաս) և այդ նիշից ցածր (ստորգետնյա մաս) շինարարական ծավալների հանրագումար։
13. Անհատական բնակելի տան շենքի ստորգետնյա և վերգետնյա մասերի շինարարական ծավալը որոշվում է սահմանազատող մակերևույթների սահմաններում, ներառյալ պատող կոնստրուկցիաների, լուսային լապտերների, գմբեթների և այլն, սկսած շենքի մասերից յուրաքանչյուրի մաքուր հատակի նիշից, առանց հաշվի առնելու ելուստային ճարտարապետական մանրամասները և կոնստրուկտիվ տարրերը, ստորգետնյա ուղիները, սյունազարդ սրահները, դարավանդները, պատշգամբները, անցումների և հենարանների վրա կառուցված շենքերի տակի տարածությունները (մաքուր)։
14. Ձեղնահարկի/մանսարդային հարկի ծավալը որոշվում է մանսարդի հատակի մակարդակում պատերի արտաքին եզրագծով հորիզոնական հատույթի մակերեսի և հատակից մինչև ձեղնահարկի ծածկի լիցքի վերին կետը բարձրության արտադրյալով:
15. Ձեղնահարկի հատակի կորագիծ ուրվագծի դեպքում վերցվում է դրա միջին բարձրությունը:
16. Ձեղնահարկի տարրերով (V1) կառույցի շինարարական ծավալը որոշվում է հետևյալ կերպ.

V1=S1xH (2)

որտեղ՝

S1 - կառույցի հորիզոնական հատվածքի մակերեսը արտաքին եզրագծի երկայնքով 1-ին հարկի մակարդակում,

H - կտրվածքի բարձրությունը առաջին հարկի հատակի հարդարման նիշից մինչև վերնահարկի հատակի լիցքի վերին նիշը:

1. Առանց ձեղնահարկի ծածկի տարրերի (V2) կառույցի շինարարական ծավալը որոշվում է հետևյալ կերպ.

V2 = S2 x L (3)

որտեղ՝

S2-ը շենքի ուղղաձիգ հատվածի մակերեսն է պատերի արտաքին մասի եզրագծով (1-ին հարկի հատակի հարդարման վերին և տանիքի վերին ուրվագծի նիշերում):

L-ն այն արժեքն է, որը որոշում է շենքի երկարությունը կողաճակատների պատերի արտաքին եզրերի երկայնքով, որմնախարսխային հարկից վեր գտնվող առաջին հարկի մակարդակում:

1. Ե՛վ առաջին, և՛ երկրորդ դեպքում հաշվարկից բացառվում է անցումի մեծությունը։ Սակայն միևնույն ժամանակ ավելացվել են էրկերների, խորշերի, խորշապատշգամբների, գավիթների, պատշգամբների, երդիկների ծավալները։ Միևնույն ժամանակ հաշվի չեն առնվում պատշգամբների (ծածկված և բաց), սյունասրահների չափերը։ Եթե ​​տարբեր հարկերի մակերեսները տարբեր են, ապա նախապես որոշվում են շենքի յուրաքանչյուր հարկի համար շինարարական ծավալն առանձին, որից հետո արժեքներն ամփոփվում են:
2. Կառուցապատման մակերեսը որոշվում է որպես անհատական բնակելի տան/շենքի արտաքին ուրվագծով հորիզոնական կտրվածքի մակերեսը որմնախարսխի մակարդակում, ներառյալ ելուստային մասերը։ Եթե բնակելի տան շենքի ստորգետնյա հատվածի հորիզոնական հատույթի մակերեսը գերազանցում է նույն շենքի վերգետնյա հատվածի արտաքին ուրվագծով հորիզոնական կտրվածքի (hատույթի) մակերեսը՝ ապա վերջինս ներառվում է կառուցապատման մակերեսում գերազանցող մակերեսին համարժեք մասով: Անհատական բնակելի տան շենքի տակի անցումները ներառվում են կառուցապատման մակերեսում։
3. Անհատական բնակելի տան շենքի հարկայնությունը որոշելիս հարկերի թվում ներառվում են բոլոր վերգետնյա հարկերն, այդ թվում տեխնիկական հարկը, բացառությամբ վերին հարկի վրա տեղակայված տեխնիկական հարկի մանսարդային, ինչպես նաև որմնախարսխային հարկը, եթե նրա ծածկի վերին նիշը գտնվում է հողի միջին նախագծային նիշից ոչ պակաս քան 2 մետր բարձրության վրա։
4. Անհատական բնակելի տան շենքի տարբեր հատվածների տարբեր հարկայնության դեպքում, ինչպես նաև շենքը թեք հարթության վրա տեղադրելիս՝ տարածքի որոշակի հատվածներում նիշերի տարբերությամբ՝ տարածքի թեքության հաշվին հարկայնությունը կարող է փոփոխվել (աճել) ։
5. Անհատական բնակելի տանը կցակառուցված, ներկառուցված կամ տվյալ հողամասում տեղակայված հասարակական նշանակության՝ առևտրի սրահի մակերեսը սահմանվում է որպես դրա հարկաբաժինների (ծառայության մատուցման համար նախատեսված) մակերեսների հանրագումար:
6. **ԱՆՀԱՏԱԿԱՆ ԲՆԱԿԵԼԻ ՏՆԵՐԻ/ՇԵՆՔԵՐԻ ՏԵԽՆԻԿԱՏՆՏԵՍԱԿԱՆ ՑՈՒՑԱՆԻՇՆԵՐ**

Աղյուսակ 1

|  |  |  |
| --- | --- | --- |
|  | **Ցուցանիշի անվանումը** | **Չափման միավորը** |
| 1. | Բնակելի տան/շենքի հարկայնությունը | *միավոր* |
| 2. | Բնակարանների քանակը | *միավոր* |
| 1) | այդ թվում` ըստ բնակարանների տիպերի *միավոր* |  |
| 3. | Շինարարական ծավալը | մ3 |
| 1) | այդ թվում` 0.00 նիշից ցածր գտնվող մասի համար | մ3 |
| 4. | Կառուցապատման մակերեսը | % |
| 5. | Ընդհանուր մակերեսը | մ2 |
| 1) | այդ թվում` 0.00 նիշից ցածր գտնվող մասի համար | մ2 |
| 6. | Բնակելի մակերեսը | մ2 |
| 7. | Միավոր մակերեսի համար ծախսը |  |
| 1) | էլեկտրաէներգիա | կվտ/ժամ |
| 2) | ջուր | լ/օր |
| 3) | բնական գազ | հազ. մ3 |
| 8. | Շինարարության ընդհանուր արժեքը | հազ. դրամ |
| 1) | այդ թվում` շինմոնտաժային աշխատանքների | հազ. դրամ |
| 9. | Շինարարության տևողությունը | ամիս |

1. **ԳՅՈՒՂԱԿԱՆ ԲՆԱԿԱՎԱՅՐԵՐՈՒՄ ԵՎ ՏՆԱՄԵՐՁ ՀՈՂԱՄԱՍԵՐՈՒՄ ԱՆՀԱՏԱԿԱՆ ԲՆԱԿԵԼԻ ՏՆԵՐԻ ՆԱԽԱԳԾՄԱՆ ՊԱՀԱՆՋՆԵՐ**
2. Գյուղական բնակավայրերում քաղաքաշինական գործունեությունը պետք է իրականացվի հաստատված տարածական պլանավորման (ծրագրային) փաստաթղթերի պահանջներին համապատասխան և ուղղված լինի գյուղական միջավայրի առանձնահատկությունների պահպանմանը և բարելավմանը, բնակության համար հարմարավետ և արդյունավետ տնտեսություն վարելու համար պայմանների ստեղծմանը:
3. Գյուղական բնակավայրերում քաղաքաշինական գործունեության համար անհրաժեշտ է համարվում ինժեներական ենթակառուցվածքներով (ջրամատակարարման, ջրահեռացման, կոյուղու, էլեկտրամատակարարման, գազամատակարարման, կապի համակարգեր), ինչպես նաև էներգաարդյունավետության, հաշմանդամություն ունեցող անձանց համար մատչելիության, սեյսմակայունության (երկրաշարժադիմացկունության),  հակահրդեհային և տեխնիկական անվտանգության, քաղաքացիական պաշտպանության, կլիմայի փոփոխության հետ հարմարվողականության, տարածքի համալիր բարեկարգման, արդի հարդարման միջոցառումներով հագեցած անհատական բնակելի տների ***անհատական***, ինչպես նաև ***բազմակի օգտագործման օրինակելի*** նախագծերի (ՀՀ կառավարության 2012 թվականի հունիսի 7-ի N814-Ն որոշում, ՀՀ քաղաքաշինության նախարարության 2012 թվականի հունիսի 5-ի N111 հրաման) մշակումը, դրանց տեղակապումը տվյալ համայնքի պայմաններին: Գյուղական բնակավայրերում քաղաքաշինական գործունեության համար կարևորվում են նաև փոքր և միջին ձեռարկությունների ենթակառուցվածքի օբյեկտների բազմակի օգտագործման օրինակելի նախագծերի կիրառման և դրանց խորհրդատվական ձեռնարկի (ՀՀ քաղաքաշինության նախարարության 2014 թվականի օգոստոսի 29-ի N229 հրաման) օգտագործման նպատակահարմարությունը՝ որը կհանգեցնի ճարտարապետական և գեղագիտական առումով բարելավված գյուղական միջավայրի ձևավորմանը:
4. Գյուղական բնակավայրերում անհատական բնակելի տների և տնամերձ հողամասերում տնտեսական շինությունների նախագծման համար անհրաժեշտ է հաշվի առնել պարբերաբար արդիականացվող նորմատիվային պահանջները, որոնք վերաբերում են սանիտարահիգիենիկ, բնապահպանական, գյուղատնտեսական և պատմամշակութային սահմանափակումներին:
5. Յուրաքանչյուր համայնքի առանձնահատկությունը պետք է հաշվի առնվի նախագծման թույլտվությունը կազմելիս, սույն շինարարական նորմերի և քաղաքաշինության բնագավառում գործող այլ նորմերի պահանջներին համապատասխան: Նախագծերն անհրաժեշտ է մշակել՝ հաշվի առնելով նորմատիվատեխնիկական փաստաթղթերի արդիական պահանջները:
6. **ԱՆՀԱՏԱԿԱՆ ԲՆԱԿԵԼԻ ՏՆԵՐԻ ՆԱԽԱԳԾԱՅԻՆ ԼՈՒԾՈՒՄՆԵՐ**
7. Տնամերձ հողամասերով անհատական բնակելի տները նպատակահարմար է նախատեսել 1-6 սենյականոց բնակարաններով ՝ հաշվի առնելով կամ կիրառելով նաև անհատական բնակելի տների բազմակի օգտագործման օրինակելի նախագծերի ծավալահատակագծային և ճարտարապետական լուծումները: Անհատական բնակելի տների բազմակի օգտագործման օրինակելի նախագծերի կիրառման մատչելի պայմանները՝ այն է՝ նախագծերի անհատույց տրամադրումը կառուցապատող-սեփականատիրոջը կարող է խթան (նախադեպ) հանդիսանալ գյուղական որևէ բնակավայրում բազմակի օգտագործման օրինակելի նախագծերով (արդիական հարդարումով) համայնքի հավաքական առաջարկով ամբողջական կառուցապատման նախագծի պատվիրման համար:
8. Հաշվի առնելով ՀՀ կառավարության 2015 թվականի մարտի 19-ի N596-Ն որոշմամբ հաստատված կարգի, ինչպես նաև ՀՀ քաղաքաշինության կոմիտեի նախագահի 2022 թվականի ապրիլի 4-ի N06-Ն հրամանով հաստատված ՀՀՇՆ 31-03.02-2022 շինարարական նորմերի պահանջները՝ անհատական բնակելի տների անհատական կամ բազմակի օգտագործման օրինակելի նախագծերի մշակման կամ տեղակապման աշխատանքները պետք է ուղեկցվեն նկուղային հատվածների նախատեսման կոնստրուկտիվ լուծումներով:
9. Անհատական բնակելի տունը նպատակային նշանակությամբ առավել արդյունավետ շահագործելու համար տան ջեռուցվող ծավալը պետք է լինի հավաք (կոմպակտ), արտաքին պատերի պարագիծը՝ հնարավորինս նվազ: ՀՀ կառավարության 2015 թվականի մարտի 19-ի N596-Ն որոշմամբ հաստատված կարգի համաձայն մինչև 300քմ ընդհանուր մակերեսը չգերազանցող` մինչև երկու վերգետնյա և մեկ ստորգետնյա հարկ ունեցող`

1) ոչ ձեռնարկատիրական նպատակով (բացառությամբ պետական, համայնքային կամ բարեգործական ծրագրերի շրջանակներում իրականացվող) կառուցվող անհատական բնակելի տները (առանձնատները, մենատները) և դրանց օժանդակ նշանակության կառույցները,

2) բլոկավորված կառուցապատման անհատական բնակելի տները, որոնց յուրաքանչյուր բլոկն առանձնացված ելք ունի դեպի դուրս, իսկ բլոկների միջև ընդհանուր պատը բացվածքներ չունի հարևան բլոկի (բլոկների) հետ դասվում են միջին ռիսկայնության օբյեկտների շարքին:

1. Տնամերձ հողամասով անհատական բնակելի տան ճարտարապետական արտահայտչականությունը կարող է ապահովվել հիմնական ծավալի ներդաշնակ համամասնության՝ տարբեր տեսքի ծածկապատշգամբների (վերանդա), սանդղամուտքերի, որմնախարիսխների և ճարտարապետական փոքր ձևերի, ինչպես նաև ազգային և տվյալ բնակավայրին բնորոշ սովորույթները (առանձնահատկությունները) հաշվի առնող գունային լուծումների հաշվին:
2. Անհատական բնակելի տների ճարտարապետական, ծավալահատակագծային, կոնստրուկտիվ և ինժեներական լուծումները սահմանվում են համայնքի կողմից տրամադրված ճարտարապետահատակագծային առաջադրանքով (բացառությամբ բազմակի օգտագործման օրինակելի նախագծերի), հաստատված նախագծային փաստաթղթերի, օրենսդրական կարգավորումների և նորմատիվատեխնիկական փաստաթղթերի պահանջներին համապատասխան:
3. Պատմական և մշակութային հողերի գոտիներում քաղաքաշինական գործունեությունը, այդ թվում գյուղական բնակավայրերում անհատական բնակելի կառուցապատման գործընթացները պետք է համաձայնեցվեն պատմության և մշակույթի ոլորտի լիազորված մարմնի հետ, համաձայն <Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին> ՀՀ օրենքի:

1. **ԲՆԱԿԱՐԱՆՆԵՐԻ ՏԵՍԱԿՆԵՐ**
2. Միահարկ անհատական բնակելի տների բնակարանների դասակարգումն ըստ առաջարկվող սենյակների օպտիմալ քանակի և ընդհանուր մակերեսի ցուցանիշի ներկայացված են աղյուսակ 2-ում:

Աղյուսակ 2

|  |  |  |  |
| --- | --- | --- | --- |
| N | **Բնակարանի տեսակ** | **Ընդհանուր մակերես, քմ** | |
| **Անհատական կառուցապատման (մասնավոր միջոցներով)** | **Պետական կամ համայնքային ենթակայության անհատական բնակելի տներ (պետական կամ համայնքային միջոցներով,այդ թվում սոցիալական ծրագրերով հատկացվող)** |
| 1. | 1 սենյականոց | Մինչև 50քմ ներառյալ | Մինչև 40քմ ներառյալ (համակցված խոհանոցային հատվածով) |
| 2. | 2 սենյականոց | 51-60 | 41-50 |
| 3. | 3 սենյականոց | 61-75 | 51-65 |
| 4. | 4-սենյականոց (այդ թվում կարող է դիտարկվել մանսարդային հարկ) | 75-85 | 65-75 |
| 5. | 5-սենյականոց (այդ թվում կարող է դիտարկվել ձեղնահարկ) | 86-100 | - |
| 6. | 6-սենյականոց (այդ թվում կարող է դիտարկվել ձեղնահարկ) | 101-110 | - |
| 7. | 2-3 հարկանի անհատական բնակելի տների համար 1-6 կետերում ներկայացված ցուցանիշները կարող են վերանայվել՝ ըստ նախագծային լուծումների |  |  |

1. Տարբեր մակարդակներում տեղադրված բնակարաններում թույլատրվում է մեծացնել ընդհանուր մակերեսը առավելագույնը՝ 2 մ2:
2. Բնակարանների ծավալահատակագծային լուծումներն անհրաժեշտ է նախատեսել շահագործման համար հարմարավետ լուծումների, գյուղական բնակչի տնային և օժանդակ տնտեսության առանձնահատկությունների, առօրյա կյանքի և սովորույթների հաշվառմամբ:
3. Անհատական բնակելի տների հիմնական սենքերին (ընդհանուր սենյակ, ննջարաններ, խոհանոց) զուգահեռ կարող են նախատեսվել սենքեր՝ տնտեսական աշխատանքների համար, որոնք ուղղակիորեն կապված են գյուղատնտեսական գործունեության հետ (անասնապահություն, հողագործություն և այլն): Նպատակահարմար է համարվում նաև մթերքների պահման համար ներկառուցված պահարանի կամ մառանի, չորանոց պահարանի կառուցումը: Բանջարեղենների, կարտոֆիլի և մթերքների պահման համար կարող է նախատեսվել մառան- հոր:
4. Անհատական բնակելի տան հարմարավետության պահանջներից ելնելով լոգարանի հարաչափերը նպատակահարմար է հարմարեցնել անհրաժեշտ տեխնիկական սարքերի տեղակայման պայմաններին (լվացարան, ցնցուղ, լոգանքի տաշտ, ջրային շիթով ջրավազան (jacuzzi), զուգարանակոնք, լվացքի մեքենա, չորանոց և այլն): Լոգարանի հետ միասին կարող է կազմակերպվել անկողնային պարագաների լվացման սենյակ՝ կահավորված ցնցուղային տակնոցով և լվացարանով (առավելապես անհատական կառուցապատման բնակելի տներում):
5. Անհատական բնակելի տան ներքին մակերեսներում նպատակահարմար է կատարել տարածքի գործառնական գոտևորում՝ առանձնացնելով բնակելի և տնտեսական գոտիները: Տնտեսական գոտին ներառում է խոհանոց, սանիտարական հանգույց, տնտեսական սենք, հնոց, մառան և այլն :
6. Բնակարանի սենքերի հարմարավետ դասավորվածության և նպատակահարմար փոխադարձ կապ ապահովելու համար անհրաժեշտ է նախատեսել.
7. խոհանոցի հարմարավետ հաղորդակցությունը ընդհանուր սենյակի, մթերքների պահման մառանի, լոգարանի, ամառային սենքի, նկուղի (կամ ընդհատակի), դեպի տնտեսական բակ ելքի հետ,
8. նկուղի (ընդհատակի) մուտքերի տեղակայումը խոհանոցում կամ դրա մոտակայքում,
9. լոգարանի և չորանոց պահարանի հարակից լինելը տնտեսական ելքին (դրա բացակայության դեպքում՝ գլխավոր մուտքին), ինչը սահմանափակում է կեղտոտ հագուստով դեպի բնակարան մուտքը:
10. Երկու մակարդակների վրա տեղադրված բնակարաններում աստիճաններն առաջարկվում է տեղադրել մեկուսացված միջանցքում, լոգարանի և զուգարանի (սանհանգույցի) անմիջական հարևանությամբ:
11. Առավել հարմարավետ կարող է լինել այն լուծումը, որի դեպքում առաջին հարկում տեղադրվում է լվացքի մեքենան ու լվացարանով զուգարանը, իսկ երկրորդում՝ զուգարանով, լվացարանով ու լոգարանով համակցված սանհանգույցը:
12. Առաջին հարկում կոշտ վառելիքով աշխատող սարքի (այդ թվում ջերմագեներատորի) տեղադրման դեպքում նպատակահարմար է, որ տնտեսական գոտու ելքին հարի սառը շինություն, որում պահվի վառելիքի սահմանափակ պաշար՝ հակահրդեհային պահանջների ապահովմամբ:
13. Աստիճանները դեպի նկուղ առաջարկվում է տեղակայել տան ջեռուցվող ծավալի սահմաններում՝ նախագծային լուծումներին համապատասխան:
14. Հարավային շրջանների համար տների նախագծման դեպքում բնակելի և տնտեսական սենքերի առանձնացված բնական օդափոխություն ապահովելու նպատակով առաջարկվում է խոհանոցը, սանիտարական հանգույցը և մթերքի մառանները տեղադրել միահարկ շինության մեջ (ամառային խոհանոց):
15. Բնակարանները առաջին հարկում պետք է ունենան դարավանդներ կամ ծածկապատշգամբ: Ցանկալի է, որ ամառային տարածքների կողմնորոշումը լինի դեպի այգին:
16. Տաք կլիմայական գոտում տեղակայվող անհատական բնակելի տներում նպատակահարմար է բաց դարավանդի կամ սրահի նախատեսումը:
17. Անհատական բնակելի տներում առաջարկվում է նախատեսել ձեղնահարկ՝ պահպանելով հակահրդեհային պահանջները: Ձեղնահարկի մուտքն անհրաժեշտ է ապահովել համաձայն նախագծային լուծումների՝ վերջինիս շահագործման անվտանգությունն ապահովելու համար:
18. Անհատական բնակելի տան սենքերի հիմնական (նախընտրելի) կազմը և մոտավոր մակերեսները տրված են աղյուսակ 3-ում: Կախված նախագծային լուծումներից հնարավոր է առանձին սենքերի մակերեսների վերաբաշխում՝ անհատական բնակելի տան ընդհանուր մակերեսի սահմաններում:

Աղյուսակ 3

|  |  |  |  |  |  |  |  |
| --- | --- | --- | --- | --- | --- | --- | --- |
| N | **Սենքերի անվանումը և մակերեսները քմ-ով** | **Բնակարանում սենյակների քանակը** | | | | | |
| 1ս | 2ս | 3ս | 4ս | 5ս | 6ս |
| 1. | Ընդհանուր սենյակ(համակցված)/հյուրասենյակ | 21/- | -/19 | -/20 | -/23 | -/24 | -/25 |
| 2. | Ննջասենյակ | - | 10-12 | 10-12 | 10-12 | 12-14 | 14-21 |
| 3. | Խոհանոց | 7 | 8 | 10 | 10 | 11 | 12 |
| 4. | Լոգարան (համակցված) | 4 | 5 | 5.5 | 5.5 | 6 | 6-6.5 |
| 5. | Զուգարան (առանձին սանհագույց՝ զուգարանակոնքով և լվացարանով) | - | 1,6 | 1,6 | 1,6 | 1,6 | 1,6 |
| 6. | Տնտեսական աշխատանքների սենյակ | - | 5 | 6-7 | 7-9 | 9-10 | 10-12 |
| 7. | Պատշգամբներ (կամ ծածկված նախամուտք) | 3-5 | 3-5 | 5-8 | 8-9 | 9-10 | 9-10 |
| 8. | Հնոց (առաջին հարկում) | - | 3,5 մ2 (առանձնացվում է տարածքից տնտեսական աշխատանքների համար) | | | | |
| 9. | Մթերքի պահեստավորման սենյակ (մառան) | 0,6 | 0,8 | 1,5 | 2,5-5 | 5-7 | 7-10 |
| 10. | Լվացքատուն | - | - | - | - | - | 7 |
| 11. | Ավտոտնակ (վերգետնյա կամ ստորգետնյա ավտոկայանատեղի) | 19 | 19 | 19 | 19 | 38 | 57 |
| 12. | Նախամուտք, միջանցքներ և այլ օժանդակ սենքեր | Ընդունվում են կախված նախագծային լուծումներից | | | | | |

1. **ՏՆՏԵՍԱԿԱՆ ՇԻՆՈՒԹՅՈՒՆՆԵՐ**
2. Տնտեսական շինություններն անհրաժեշտ է դասակարգել ըստ հիմնական և օժանդակ շինությունների: Հիմնականներին են դասվում՝ անասնպահական և թռչնաբուծական, որոնք կարող են ներառել համապատասխան գույք և կոշտ վառելիք, ինչպես նաև մառան-հոր:
3. Որպես օժանդակ տնտեսական շինություններ կարող են գնահատվել՝ մարդատար կամ բեռնատար ավտոմոբիլային տրանսպորտի, կամ գյուղական խոշոր տեխնիկայի (կոմբայն, տրակտոր, սերմնացան մեքենա, կերի վերամշակման տեխնիկա և այլն) համար նախատեսված բաց կամ փակ կայանատեղերը, ավտոտնակները, ամառային խոհանոցը, տնտեսական շվաքարանը և այլն (աղյուսակ 4):
4. Մառան-հորը կարող է լինել առանձին շինություն կամ կառուցվել տան տակ կամ գույքի և կոշտ վառելիքի պահման տնտեսական շինության տակ:
5. Տնտեսական շինություն նախագծելիս անհրաժեշտ է ապահովել ներքոհիշյալ նորմատիվային պահանջները՝ ըստ աղյուսակ 4-ի:

Աղյուսակ 4

|  |  |  |  |
| --- | --- | --- | --- |
| **Սենքերի կազմը** | **Տնտեսական շինության սենքերի մակերեսը, մ2** | | |
| **Տիպ I** | **Տիպ II** | **Տիպ III** |
| * 1. Գույքի պահեստ | 5 | 5 | 5 |
| * 1. Վառելիքի պահեստ | 10 | 10 | 10 |
| * 1. Մեկուսամասեր   խոշոր եղջերավոր անասունների համար  մանր անասունների համար  թռչունների համար | -  3  4 | -  8  4 | 12  6  4 |
| * 1. Խտացրած կերերի պահեստ | 1 | 3 | 5 |
| * 1. Անասունների և թռչունների խնամքի համար գույքի պահեստ | 1 | 2 | 3 |
| * 1. Անցումներ և անցախցեր (շլյուզ) (ընդհանուր մակերեսի մինչև 15%-ը) | 1 | 3 | 5 |
| * 1. Կոպիտ կերերի պահեստ | Ձեղնահարկի ծավալով | | |
| * 1. Ընդհանուր մակերես | 25 | 35 | 50 |

1. Լրացուցիչ տնտեսական կենցաղային շինությունների մակերեսներն ընդունվում են ըստ աղյուսակ 5-ի:

Աղյուսակ 5

|  |  |
| --- | --- |
| Շինությունների անվանումը | Մակերեսը, մ2  (ոչ ավել) |
| 1. Ավտոտնակ մեքենաների համար | 19 |
| 1. Ավտոտնակ մոտոցիկլետների և ձյունագնացների համար | 7 |
| 1. Ամառային խոհանոց | 10 |
| 1. Տնտեսական շվաքարան | 15 |
| 1. Տնտեսական շվաքարանը կարող է կցակառուցվել վերը թվարկված շինություններից ցանկացածին: | |

1. Բնական լուսավորության նորմերը, այսինքն պատուհանների բացվածքների մակերեսների հարաբերությունը հատակի մակերեսին պետք է կազմի անասունների և թռչունների սենքերում՝ 1:5, ամառային խոհանոցում 1:8, գույքի և վառելիքի պահեստում՝ 1: 20: Ավտոտնակի լուսավորությունը չի նորմավորվում:
2. Առանձին սենքերի առաջարկվող հարաչափերն են.
3. տավարաբուծության համար նախատեսված սենքերի լայնությունը՝ 2-2,5 մ, խորությունը՝ 2,5-3 մ,
4. խոզաբուծության համար համապատասխանաբար ոչ պակաս՝ 2 մ և 1,5-2,5 մ,
5. ոչխարաբուծության, թռչնաբուծության համար, ինչպես նաև կերեր և գույք պահելու համար սենքերի հարաչափերը չեն նորմավորվում,
6. այն տարածքների բարձրությունը, որոնք նախատեսված են անասնաբուծության համար՝ ոչ պակաս 2,2 մ-ից,
7. ձեղնահարկի տարածքների բարձրությունը ամենաբարձր մասում՝ ոչ պակաս 1,9-ից, ամենացածր մասում՝ ոչ պակաս 0,3 մ-ից,
8. խոշոր եղջերավոր կենդանիներ պահելու համար նախատեսված սենքերում հատակից մինչև պատուհանի ներքևի նիշը՝ ոչ պակաս 1,5 մ-ից, մանրերի համար՝ ոչ պակաս 1,2 մ-ից,
9. ներքին դռների լայնությունը խոշոր անասունների համար սենքերում՝ ոչ պակաս 1մ-ից, մանր եղջերավոր կենդանիների և թռչունների համար՝ ոչ պակաս 0,7 մ-ից, կերեր և գույք պահելու համար՝ ոչ պակաս 0,8,
10. արտաքին դռների և դարպասների լայնությունը՝ 1,2-1,5 մ,
11. հատակի նիշի բարձրությունը գրունտի նկատմամբ՝ 15 սմ,:
12. կենդանիների ելքի համար դեպի զբոսանքի բակ պանդուսի թեքությունը՝ ոչ ավել 10 %-ից,
13. ամառային խոհանոցի լայնությունը՝ ոչ պակաս 2,4 մ-ից,
14. տնտեսական շինությունները կարող են լինել առանձին կառուցված, բլոկավորված միմյանց կամ տանը կցակառուցված (բացառությամբ անասնապահական և թռչնաբուծական շինությունների),
15. ավտոտնակը պետք է լինի առանձին մյուս շինություններից, փոշեգազաանթափանց պատերով և ծածկերով՝ 1 ժամից ոչ պակաս հրակայունության սահմանով,
16. անասնապահության և թռչնաբուծության համար նախատեսված տնտեսական շինությունից անհատական բնակելի տան հեռավորությունը պետք է լինի ոչ պակաս 15 մ-ից,
17. բնակելի գոտու և անասնապահության ու թռչնաբուծության համար նախատեսված սենքերի միջև պետք է նախատեսվի ոչ պակաս քան երեք սենք (օրինակ՝ խոհանոց, տան նախամուտք, կերի պատրաստման սենք): Նշված սենքերը պետք է ապահովված լինեն օդափոխությամբ,
18. տնտեսական գոտում օդի ջերմաստիճանը պետք է լինի ավելի ցածր քան բնակելի գոտում,
19. անհատական բնակելի տան կառուցապատմամբ (շինություններով, անցումներով և այլն) չզբաղեցված հողամասի հատվածները, տնտեսական գոտու տարածքները պետք է բարեկարգվեն և կանաչապատվեն (ծառերի և թփերի տնկարկով և այլն):
20. Գյուղական բնակավայրերում փոքր և միջին «խելացի» անասնաշենքերի կառուցման կամ վերակառուցման և դրանց տեխնոլոգիական ապահովման աշխատանքներնիրականացվում են հիմք ընդունելով ՀՀ կառավարության 2019 թվականի ապրիլի 4-ի N369-Լ որոշման պահանջները: